You are at:Home»Vesti»Canon EOS R5 i EOS R6: performanse bez premca, beskrajna kreativnost\nBy Vesna Kovačević on\t 09/07/2020 Vesti\nCanon najavljuje EOS R5 i EOS R6, dva napredna fotoaparata bez ogledala punog kadra koji su prinova revolucionarnom EOS R sistemu napravljenom na osnovu RF nosača objektiva sa sigurnom budućnosti.\nEOS R5, aparat profesionalnog nivoa, pruža slike od 45 megapiksela brzinom do 20 slika u sekundi i to je prvi aparat bez ogledala punog kadra koji snima 8K RAW do 29,97 slika u sekundi interno, kao i 4K do 120p. EOS R6 je savršen za entuzijaste i profesionalce koji prelaze na aparate bez ogledala i koji tragaju za širim mogućnostima, zato što snima slike od 20,1 megapiksela pri 20 slika u sekundi, zadivljujući 4K video do 60p i Full HD sve do 120p. Ništa ni ne prilazi blizu brzini i rezoluciji modela EOS R5 i EOS R6.\nNova generacija tehnologije CMOS senzora u kombinaciji sa RF objektivima visokih performansi omogućava korisnicima da zabeleže nove nivoe detalja pri brzinama koje su vodeće u industriji. EOS R5 i EOS R6 mogu da snimaju do 20 slika u sekundi pomoću elektronskog zatvarača u punoj tišini uz potpuno praćenje automatske ekspozicije (AE) i automatskog fokusiranja (AF). Korisnici mogu pouzdano da beleže akciju, kako slike tako i video, u izvanrednom kvalitetu, na bilo kojoj lokaciji, bez uznemiravanja subjekata. Mehanički i elektronski zatvarač prve zavesice takođe pruža neprekidno snimanje visokom brzinom do 12 slika u sekundi1.\nPo prvi put u EOS seriji, EOS R5 i EOS R6 uključuju funkciju stabilizacije slike u telu (In-Body Image Stabilisation – IBIS) u 5 osa, od čega koristi imaju korisnici svih tipova objektiva. Dizajniran da radi u saradnji sa IS sistemom RF objektiva, ovo rešenje je projektovano tako da RF objektivi i senzor rade na ispravljanju nagiba i zaokreta, a senzor ispravlja pokrete po X-Y osi i rotiranje. Ovaj inteligentni sistem stabilizacije ispravlja do neverovatnih 8 koraka – što je najbolja stabilizacija slike na svetu – omogućavajući nove nivoe kreativnosti prilikom snimanja iz ruke pri sporim brzinama zatvarača ili snimanje video zapisa bez tripoda.\nŠirok prečnik RF nosača objektiva osigurava da svetlo nastavlja da stiže do celokupnog senzora, sve do uglova, čak i sa pokretom senzora koji se javlja zbog stabilizacije slike u telu aparata. Prečnik od 54 mm omogućava RF objektivima da budu dizajnirani sa većim krugovima za sliku omogućavajući veće pokretanje IS sistema u telu, što znači da neki RF objektivi bez IS-a kao što je RF 85mm F1.2L USM ili RF 28-70mm F2L USM takođe mogu da postignu stabilizaciju slike do 8 koraka.\nTehnologija DIGIC X procesora koja se nalazi u srži EOS R5 i EOS R6 – ista tehnologija kao u poželjnom EOS-1D X Mark III – podržava poznatu novu generaciju tehnologije Dual Pixel CMOS AF II pomerajući brzinu i pouzdanost na neprikosnovene nivoe. Najbrži AF na svetu fokusira se čak za svega 0,05 sekundi, a EOS R5 može da se fokusira pri nivoima svetla od svega -6EV, dok je EOS R6 prvi EOS fotoaparat koji pruža minimum EV za AF od -6,5EV. AF visoke preciznosti efikasan je čak i u uslovima slabog osvetljenja ili niskog kontrasta.\nZahvaljujući ugrađenim tehnologijama Bluetooth i Wi-Fi, EOS R5 (5 Ghz Wi-Fi8) i EOS R6 (2,4 Ghz Wi-Fi) mogu jednostavno da se povežu na pametan telefon i mreže, omogućavajući deljenje datoteka velikim brzinama i FTP/FTPS prenos. Ova funkcionalnost takođe omogućava da se fotoaparati daljinski kontrolišu pomoću aplikacija Camera Connect i EOS Utility, povezani na PC ili Mac preko Wi-Fi-ja ili high-speed USB-a 3.1 Gen 2. Pošto je isporuka sadržaja jednako važna kao i beleženje slika i video zapisa, EOS R5 i EOS R6 podržavaju automatsko prenošenje datoteka slika sa uređaja na image.canon cloud platformu kako bi se slike jednostavno delile i štampale ili radi integracije sa Google Photos ili Adobe Creative Cloud procesima rada.\nEOS R5 je neprikosnoveni skok unapred kada je u pitanju tehnologija aparata bez ogledala i on pruža najvišu rezoluciju EOS fotoaparata ikada. DIGIC X procesor, CMOS senzor i RF objektivi se udružuju radi unapređivanja svih aspekata kvaliteta slike kako bi se postigla rezolucija koja prevazilazi 45 megapiksela. Do 100% AF pokrivenosti sa 5.940 AF tačaka koje se mogu izabrati i ISO opseg od 100-51.200 održavaju subjekte savršeno oštrim čak i u uslovima slabog osvetljenja. Dvostruki slotovi za kartice podržavaju high-speed CFexpress i SD UHS II kartice, a smešteni su u magnezijumsko telo otporno na vremenske uslove.\nEOS R6, kao i EOS R5, demonstrira neverovatne sposobnosti EOS R sistema, pružajući entuzijastima potencijal za snimanje izuzetno oštrih slika i filmova iz ruke. Pružajući brzinu i kvalitet punog kadra koji su vodeći u svojoj klasi, EOS R6 je moćan i svestran fotoaparat koji daleko prevazilazi zahteve entuzijasta i poluprofesionalaca u okviru svih žanrova. Entuzijasti koji snimaju sport i divlje životinje mogu sa samopouzdanjem da snimaju brzu akciju iskorišćavajući brzinu do 20 slika u sekundi, fleksibilnost do 6.072 AF tačaka koje je moguće izabrati i AF režime praćenja lica, oka i životinja zasnovane na dubokom učenju. CMOS senzor rezolucije 20,1 megapiksela deli mnoge tehnologije i performanse koje se mogu videti u modelu EOS-1D X Mark III, pružajući 100-102.400 auto ISO opseg koji omogućava korisnicima da naprave čiste slike u najtežim uslovima slabog osvetljenja kao što su venčanja i događaji u zatvorenom, pružajući dodatnu fleksibilnost i izbor.\nCanon Canon EOS R5 i EOS R6 fotoaparati


Filip Stevanović potpuno otvoreno, ovo su stvari koje treba da popravi u svojoj igri! - Sportske.net\nTalentovani fudbaler Partizana koristi na pravi način aktuelnu pauzu.\nPartizanu propalo nekoliko ozbiljnih transfera, kako će izgledati letnji prelazni rok?Vazura i Terzić imaju informaciju! Ovo je datum nastavka Super lige?!Gest Gordana Petrića odjeknuo do Škotske! Odmah su ga zvali, evo šta im je rekao!Koliko je Partizanu i Zvezdi trebalo posle rata 1999. da se pripreme za sledeću sezonu? Crno-beli silovito startovali!Zvezda i Partizan mogu da odahnu, to se čekalo iz UEFA!\nDa se nije desila pandemija koronavirusa, sad bi se već verovatno spekulisalo o potencijalnom letnjem transferu Filipa Stevanovića, za koga je i zimus postojalo veliko interesovanje, ali sada je pitanje kakoće se stvari odvijati u narednim mesecima.\nKrilni fudbaler crno-belih bi, ipak, još dosta toga trebalo da pokaže i u Partizanu, gde je ovog proleća počeo da dolazi do sve većeg izražaja posle odlaska Zorana Tošića.\nNovonastala situacija ga je u tome prekinula, ali se trudi da pauzu iskoristi na najbolji način, analizom svoje igre i uočavanjem stvari koje treba da popravi u narednom periodu, uz poštovanje plana rada u kućnim uslovima, koji je dobio od stručnog štaba.\n''Imam mnogo prostora da napredujem, mislim da su mi najveći problem kretnja i završnica.\nMoraću da se oslobodim, da se ne bojim greške, mislim, ne bojim se preterano, ali mogu i to da popravim.\nNisam ranije imao ovoliku pauzu, ali kad god sam i ranije imao slobodnog vremena koristio sam ga da analiziram svoju igru, da dopunjavam stvari i da se potrudim da postanem još bolji'', objašnjava Stevanović, a prenosi ''B92''.


Susret Vučić-Đilas: Novi izbori ili vlast bez legitimiteta? | Politika | DW | 12.04.2022\nLjuti politički protivnici, lider Stranke slobode i pravde (SSP) Dragan Đilas i predsednik Srpske napredne stranke (SNS) Aleksandar Vučić, održali su zajednički sastanak u Beogradu. Zvanično je tema razgovora prevazilaženje političke krize u glavnom gradu Srbije, ali ostatak opozicije tvrdi da to svakako nije jedini razlog.\nIako beogradski izbori još nisu zvanično završeni, pretpostavlja se da će konačni rezultat biti pat-pozicija. Zato su sada u opticaju razna rešenja.\n-pročitajte još: Srbija – teško je biti opozicija\nVerbalni građanski rat\nDragan Đilas predlaže održavanje novih izbora do kraja godine, a pojedini čelnici SNS kažu da nemaju ništa protiv i da se ponove parlamentarni izbori. Kritičari takvih poteza smatraju da se na taj način krši zakon i da pomenuti političari ne mogu na takav način da dogovaraju izbore.\nĐilasov koalicioni partner, predsednik Narodne stranke Vuk Jeremić, ocenjuje da je „odlazak kod Vučića izuzetno štetan korak, s nesagledivim posledicama za budućnost“.\nVuk Jeremić: Štetan korak s nesagledivim posledicama\nPredsednički kandidat koalicije „Ujedinjeni za pobedu Srbije“ Zdravko Ponoš kaže da se „s ovom vlašću se ne sarađuje, ova vlast se ruši, i nemam stomak za takvu kombinatoriku koja bi možda bila u interesu određenih partija, ali ne i Srbije“.\nKritike stižu i od ostatka opozicije, pa tako Boško Obradović, lider „Dveri“, optužuje vlast i Đilasa da prave novu koaliciju po nalogu stranih ambasada i da tema uopšte nisu izbori u Beogradu. Obradović tvrdi da „oni moraju zajedno radi uvođenja sankcija Rusiji i pristajanja na agendu NATO“.\n-pročitajte još: Berbok upozorava Srbiju: EU-kandidati da podrže sankcije Rusiji\nPokret „Ne davimo Beograd“ ističe da „ni Đilas, ni Vučić ne smeju prekrajati izbornu volju građana“. Koalicija Moramo takođe smatra da se „kriza ne rešava sastankom dva čoveka, već da je potrebno poštovati zakon“.\nDragan Đilas sa svoje strane tvrdi da mu je želja smirivanje političkih tenzija i kaže da bi razgovor lidera opozicije i vlasti trebalo da bude normalna stvar, s čime se slažu i pojedini analitičari u Srbiji.\nTome se načelno nema šta prigovoriti, ali isto tako postoje i mnogi koji tvrde da je Srpska napredna stranka svojim ponašanjem Srbiju dovela u stanje „verbalnog građanskog rata“ i da SNS zato teško da ima prava da se poziva na potrebu civilizovanog dijaloga.\nLegitimisanje lične vlasti\nDragan Đilas je nakon sastanka sa Vučićem izjavio da su tema bili samo izbori u Beogradu, da se on zalaže za ideju novih izbora i da je Vučić svoj odgovor najavio do kraja nedelje. Lider SSP primećuje da je trenutno situacija u Beogradu 55-55 poslanika i da SNS može da formira vlast samo ukoliko dobije podršku neke od opozicionih stranaka, ali je i upozorio da takva vlast ne bi imala legitimitet. To važi i u slučaju da odnos bude, recimo 56-54 u korist opozicije, naglasio je Đilas.\nZoran Gavrilović iz Biroa za društvena istraživanja (BIRODI), za DW kaže da je sastankom sa Vučićem „Đilas samo legitimisao ličnu vlast jednog čoveka“ i da je „ovde reč ne samo o izbornoj, nego i o institucionalnoj krizi“.\n„Taj razgovor pre svega nije trebalo da se održi u Predsedništvu Srbije“, naglašava Gavrilović i dodaje da je „očito da institucije ne rade svoj posao i da se moramo vratiti poštovanju zakona. Dogovor dva lidera neće rešiti problem, jer izbegavanje poštovanja zakona i rada institucija jeste nešto što stvara partijsku državu.“\nZoran Gavrilović: Ovde nije reč samo o izbornoj, nego i o institucionalnoj krizi\nKriza politike i izbora\nKao jedna od primedbi koja se upućuje susretu Vučića i Đilasa jeste činjenica da je njihov sastanak usledio iako izbori nisu zvanično završeni. Suština čitave priče je, prema rečima našeg sagovornika, da „mi ovde nemamo samo političku krizu, već se dovodi u sumnju i integritet izbora“.\n„Ako mi ne možemo da utvrdimo rezultate izbora, onda je to jedan nivo, i odgovornost za to snosi Gradska izborna komisija (GIK). Drugi nivo je pitanje ko će formirati gradsku vlast u Beogradu – formiraće je onaj ko bude uspeo da obezbedi većinu. Hoće li ta većina odražavati onu većinu koja je bila protiv vlasti, to je sada nepoznanica i vrlo škakljivo pitanje.“\nEventualno ponavljanje izbora može ipak više ići na ruku vladajućoj stranci, jer se pokazalo da je glasače vlasti daleko lakše motivisati nego opozicione. To je zapravo mač sa dve oštrice za opoziciju.\n„Sada je stvar je političke procene hoće li se ići na nove izbore“, dodaje Gavrilović, „jer ko nam garantuje da i posle tih izbora nećemo imati istu situaciju kao danas. Vrlo je stoga nezahvalno to prognozirati, ali ako se zna priroda biračkog tela vlasti, to bi najverovatnije više odgovaralo Vučiću i Srpskoj naprednoj stranci“, ocenjuje izvršni direktor Biroa za društvena istraživanja.\n-proćitajte još: Lokalni front i OSA: Smena vlasti je na izborima nemoguća\nUdeo stranog faktora\nDeo opozicije i dalje tvrdi da je susret Vučić- Đilas zapravo početak stvaranja nove vladajuće koalicije. Time bi se, kako kažu, neutralisale desne partije i otvorio prostor za novu i reklo bi se neočekivanu saradnju pod pritiskom Zapada. Dragan Đilas je to u obraćanju novinarima demantovao i istakao da nije bilo reči ni o čemu osim o beogradskim izborima, i da, što se tiče SSP, ona svakako neće deliti vlast sa SNS.\nZoran Gavrilović primećuje da je „očito interes međunarodne zajednice da Srbija krene ka evropskom putu. U tom smislu možda može doći do nekog pritiska na deo proevropskih stranaka da podrže vlast Aleksandra Vučića. Da li to znači ulazak u vlast ili nešto drugo, teško je reći, ali može se očekivati da se od njih bude tražilo da budu konstruktivni u tom procesu“, zaključuje naš sagovornik.\nKljučne reči Srbija, izbori, Aleksandar Vučić, Dragan Đilas, SNS, opozicija, Beograd\nTrajni link https://p.dw.com/p/49nqu\nSrbija – teško je biti opozicija 05.04.2022\nDemokratska i proevropska opozicija u Srbiji na proteklim izborima ostvarila je rezultat ispod očekivanja. Biračko telo opozicije stagnira i to je njen osnovni problem, upozoravaju analitičari.


Zaključni komentari Komiteta za ukidanje rasne diskriminacije u vezi sa Inicijalni periodičnim izveštajem Republike Srbije\nNa svojoj 78. sesiji, tačnije na 2067. i 2068. sastanku (CERD/C/SR.2067 i CERD/C/SR.2068), koji su održani 24. i 25. februara 2011. godine, Komitet za ukidanje rasne diskriminacije (KERD) je razmatrao Inicijalni periodični izveštaj Republike Srbije (CERD/C/SRB/1), zajedno sa informacijama koje su dobijene iz drugih izvora.\nNevladine organizacije iz Srbije – Praxis, Regionalni centar za manjine, CEKOR – Centar za ekologiju i održivi razvoj i CHRIS – Mreža Odbora za ljudska prava u Srbiji podnele su informacije koje se tiču gorućih tema u pogledu ostvarivanja ljudskih prava, kao što su, na primer, problemi u vezi sa pravom na stanovanje, pravom na državljanstvo i pristupom ličnim dokumentima, pravom na slobodu kretanja i stanovanja u granicama države, pravom na posedovanje imovine i drugim osnovnim ljudskim pravima. Predstavljeni podaci su rezultat dugogodišnjeg rada na terenu, informacija i saradnje sa bazičnim (grass-root) organizacijama, analiza prethodnog iskustva organizacija u temama koje su relevantne za izveštaj, kao i rezultat praćenja i analize rada državnih organa.\nNa 2086. sastanku (CERD/C/SR.2086), koji je održan 10. marta 2011. godine, Komitet je usvojio Zaključne komentare i, između ostalog, dao preporuke za goruće probleme koje su u podnesku navele gorepomenute organizacije.\nKada su u pitanju problemi sa kojima se svakodnevno suočavaju ciljne grupe Praxisa i koje su navedene u podnesku, Komitet je izrazio zabrinutost zbog problema pravno nevidljivih lica koji mahom pripadaju romskoj nacionalnoj manjini, kao i zbog teškoća i diskriminacije sa kojima se Romi suočavaju zbog nedostatka ličnih dokumenata, zbog čega se nalaze u riziku od apatridije i utiče na njihovo ostvarivanje prava. Komitet je takođe dao preporuke državi da sprovede odgovarajuće mere kako bi se ovi problemi prevazišli. (Stav 19 Zaključnih komentara)\nKomitet je takođe izrazio svoju zabrinutost u pogledu diskriminacije, predrasuda i stereotipa sa kojima se Romi suočavaju, posebno u pristupu zapošljavanju, zdravstvenoj zaštiti, političkom učešću i pristupu javnim mestima. Komitet je preporučio državi da obezbedi efikasno sprovođenje politika koje za cilj imaju uživanje prava i sloboda Roma, Aškalija i Egipćana koji su navedeni u Članu 5 Konvencije o ukidanju svih oblika rasne diskriminacije. (Stav 16 Zaključnih komentara)\nKomitet je zabrinut zbog činjenice da romska populacija u većini slučajeva živi u segregiranim naseljima i često se suočavaju sa prinudnim iseljenjima, a da im se ne obezbeđuje alternativni smeštaj, pravni lekovi ili kompenzacija za štetu i uništenje lične imovine. Komitet je zahtevao od države da omogući da raseljavanja ne uključuju prinudna iseljenja. (Stav 14 Zaključnih komentara)\nPreuzmite: Zaključni komentari Komiteta (samo na engleskom)\nPreuzmite: Informacije podnete Komitetu od strane Praxisa, Regionalnog centra za manjine, CEKOR-a i CHRIS-a (samo na engleskom)


Ekološki prihvatljiv protok: BiH i primjeri iz Evrope – Rijeke\nEkološki prihvatljiv protok uveliko zavisi od hidroloških uslova, kvaliteta i količine vode, tradicionalnih načina upotrebe vode, pa čak i od pravne kulture jedne zemlje, tako da ne postoji univerzalni propis koji ga definiše.\nKada je riječ o Bosni i Hercegovini, Pravilnik o načinu određivanja ekološki prihvatljivog protoka donesen je u Federaciji BiH, ali se ne vrši redovni monitoring njegove implementacije.\nRepublika Srpska još nema ovakav Pravilnik, a odbačena je i inicijativa Centra za životnu sredinu i češke organizacije za zaštitu životne sredine Arnika i prijedlog metodologije za njegovu izradu. Inicijativu je odbacilo Ministarstvo poljoprivrede, šumarstva i vodoprivrede RS sa obrazloženjem da nedostaje potvrda dobijena istraživanjem.\nNevladine organizacije svakako ne mogu obaviti ova istraživanja, već je to u opisu djelatnosti Javne ustanove „Vode Srpske“.\nMeđutim, do danas, ova istraživanja nisu obavljena, niti je pokrenuta inicijativa za donošenjem Pravilnika kojim će se definisati oblast ekološki privatljivog protoka.


2016 - Rule of Law Platform\nVodič – Nezavisnost i nepristrasnost pravosuđa\nTreći regionalni forum o vladavini prava za Jugoistočnu Evropu\n18 – 19.03.2016 – SARAJEVO\nFokus Trećeg foruma je bio na potrebi za nezavisnošću i nepristrasnošću pravosuđa u skladu sa članom 6 Evropske konvencije o ljudskim pravima koji garantuje pravo na pravično suđenje. Na forumu se diskutovalo o sledećim ključnim pitanjima: nezavisnosti pravosuđa od izvršne vlasti, parlamenta i političkih partija, načinu imenovanja sudija i garancijama protiv eksternog pritiska. Takođe je stavljen akcenat na značaj nepristrasnosti koja podrazumeva odsustvo predrasuda i pristrasnosti.\nTreći regionalni forum o vladavini prava za Jugoistočnu Evropiu je održan od 18. do 19. marta 2016. godine u Sarajevu, BiH, u Gradskoj vijećnici. Ovaj godišnji forum koji AIRE centar i organizacija Civil Rights Defenders organizuju od marta 2014, okuplja više predstavnike najviših sudova, institucija i nevladinih organizacija iz čitavog regiona. Cilj je da se ohrabri regionalna saradnja na polju osnaživanja vladavine prava i poštovanja ljudskih prava, kao i da se državama Jugoistočne Evrope pomogne na njihovom putu ka pridruživanju EU. Forum je sada na putu da bude prepoznat kao ključni godišnji događaj sa aspekta vladavine prava u regionu, koji pomaže liderima u pravosudnim i pravnim institucijama da podele iskustva i uče jedni od drugih, a sve u cilju promovisanja većeg stepena poštovanja ljudskih prava, viših standarda u sprovođenju Evropske konvencije o ljudskim pravima i bržih evropskih integracija. Ovogodišnji Forum je organizovan uz podršku Ministarstva spoljnih poslova Velike Britanije, Vlade Švedske, Regionalnog saveta za saradnju i Deutsche Gesellschaft fur Internationale Zusammenarbeit (GIZ) (Nemačke korporacije za međunarodnu saradnju). Fokus Trećeg foruma je bio na potrebi za nezavisnošću i nepristrasnošću pravosuđa u skladu sa članom 6 Evropske konvencije o ljudskim pravima koji garantuje pravo na pravično suđenje. Forum je okupio preko 120 učesnika iz Albanije, Bosne i Hercegovine, Hrvatske, Kosova, Severne Makedonije, Crne Gore i Srbije. Među njima su bili sudije Evropskog suda za ljudska prava, predsednici i sudije nacionalnih vrhovnih i ustavnih sudova, predsednici i predstavnici pravosudnih veća, direktori pravosudnih akademija i institucija, predstavnici Vlada pred Evropskim sudom za ljudska prava, predstavnici NVO-a i prominentni pravni stručnjaci. Učesnici su dobili priliku da se upoznaju i daju svoj doprinos u okviru panel diskusija, interaktivnih radnih grupa i predavanja tokom ovih dan i po.\nPrvi registrovan istopolni brak u Crnoj Gori\nKomercijalni brendovi koji imaju društveno političku poruku ne mogu se tretirati isključivo u komercijalnom kontekstu\nKršenje Konvencije zbog de facto lišavanja mogućnosti za preispitivanje kazne doživotnog zatvora


(VIDEO) Jedan od prioriteta Sombora jesu mladi na selu - www.025.rs\nwww.025.rs / SOMBOR / (VIDEO) Jedan od prioriteta Sombora jesu mladi na selu\nU protekle dve decenije, Vojvodinu prati velik pad nataliteta, a Sombor je grad koji je u roku od dve decenije izgubio oko dvadeset hiljada stanovnika. Uzrok tome je migracija ljudi sa sela u veće gradove, te u skladu sa tim, lokalna samouprava, u želji da sačuva život na selu, preduzima određene mere.\n„Svakako mi već uveliko radimo i razmatramo mogućnosti, pre svega o merama, o kupovini kuća na selu, da li će to biti kao u prethodnom periodu ili ćemo objekte koji su u vlasništvu grada, ili ćemo otkupiti druge objekte i renovirati i tako motivisati naše mlade da se dosele na selo, da oni koji žive na selu tu i ostanu“, rekao je gradonačelnik Sombora, Antonio Ratković.\nPrema rečima ministra za brigu o porodici i demografiju, Radomira Dmitrovića, demografska slika u Srbiji je izuzetno loša. Njegove pretpostavke su da će Srbija kroz nekoliko decenija, imati znatno manje stanovnika, te da se mere da se to spreči, moraju preduzimati odmah.\n„Došlo se do spoznaje da je naš najveći problem, nacionalni problem broj jedan, demografija. Mi smo narod koji se topi kao grudva na vreloj plotni, mi nestajemo i ukoliko ne zaustavimo ove trendove koji su trenutno prisutni i koji su decenijama ovde i razvijali su se, a podmukli su u smislu da nisu od danas do sutra, da se vidi rezultat i zato i jesu tako strašni“, dodao je ministar Dmitrović.\nKako su problemi vezani za život na selu uglavnom komunalne prirode, gradonačelnik Antonio Ratković, najavio je da je plan lokalne samouprave da preostalih 40 posto nedovršene kanalizacione mreže u gradu bude završeno u najkraćem mogućem roku, kao i da se nakon toga, reše izazovi sa kanalizacionom mrežom u svih 15 naseljenih mesta. Za taj projekat, sredstva će biti obezbeđena preko programa „Čista Srbija“.\nTags: Demografija, grad Sombor, Ministar Radomir Dmitrović


TotalCar.rs » Nove saobraćajne zbog propusta države\nnovo, saobraćajna dozvola, Srbija\n0 komentara 5159 pregleda\nZbog greške u kodiranju saobraćajnih dozvola čak deset odsto vozača u Srbiji biće primorano da izvadi nove, zbog čega će im iz džepova biti izbijeno najmanje 1.200 dinara, piše “Alo!”.\n“Alo!“ saznaje da je tokom prošle godine došlo je do grešaka prilikom izrade novih saobraćajnih dozvola, a među najčešćim su pogrešno upisani “lični podaci” vozila, poput vrste goriva koje koristi, tipa vozila, broja šasije…\nRedakciji lista juče se javio čitalac M. V., koji zbog pogrešno upisanih podataka u SUP-u mora da uzme novi dokument, ali i da snosi troškove njegove izrade.\n“Prošle godine sam uzeo novu saobraćajnu dozvolu, a sada mi traže pare za drugu. U SUP-u su mi rekli da je u pitanju ‘greška u kodu’ i da moraju da mi naprave novu, za koju ću morati da platim 1.200 dinara, kao i za prethodnu. Rekli su mi da je tako navodno sa velikim brojem saobraćajnih dozvola koje su izdavane u prvih 15 dana od kada su uvedene. Na kraju ispada da sam ja kriv zbog njihove greške, koju još moram i da plaćam”, požalio se čitalac lista “Alo!”.\nIpak, u Udruženju pružaoca usluga za prenos i registraciju vozila “Leges“ iz Beograda kažu da su se greške potkrale u čak oko deset odsto saobraćajnih dozvola u Srbiji, a ako vozač nije odmah prilikom izdavanja primetio da nešto nije u redu, sam snosi troškove izradu nove dozvole.\n“Greške su u samim podacima upisanim u saobraćajnu dozvolu, odnosno u čipu. Procenjujemo da je tako u barem deset odsto slučajeva. Zato vozači treba da paze i da provere podatke prilikom preuzimanja saobraćajne dozvole i, ako uoče nepravilnosti, odmah da ih reklamiraju, pa će MUP da snosi troškove izrade novih. Ali, ako ste preuzeli dozvolu i otišli bez provere, prilikom naredne registracije vozila imaćete problem, pa ćete morati da snosite ponovo te troškove, koji iznose 1.200 dinara, a tu je i maltretiranje po šalterima”, kažu u “Legesu”.\n“Alo!” piše da iz MUP-a nisu dobili odgovore koliko je tačno ovakvih slučajeva, kao i ko će snositi troškove izrade novih dokumenata.


Tegeltija: Procjene da dolazi novi val korone, apel građanima na vakcinaciju - N1\nTegeltija: Procjene da dolazi novi val korone, apel građanima na vakcinaciju\nVijesti Autor:SRNA05. jul. 202109:223 komentara\nPredsjedavajući Savjeta ministara Bosne i Hercegovine Zoran Tegeltija i premijer Federacije Bosne i Hercegovine Fadil Novalić dočekali su danas na Međunarodnom aerodromu Sarajevu ministra spoljnih poslova i trgovine Mađarske Petera Sijarta koji je BiH uručio donaciju od 200.000 vakcina "sinofarm".\n“Ovo je do sada najveća pojedinačna donacija vakcina i zbog toga se u ime Savjeta ministara i građana BiH najiskrenije zahvaljujem Vladi Mađarske i gospodinu Sijartu lično”, rekao je Tegeltija novinarima.\nOn je pojasnio da je današnja donacija rezultat njegovih i Novalićevih napora da obezbijede kupovinu vakcina od Mađarske, ali da je ovaj projekat, na obostarno zadovoljstvo, rezultirao donacijom.\nSijarto: Ponosni smo na najveću donaciju vakcina koju je BiH dobila\nU BiH stigla nova donacija vakcina protiv korona virusa (FOTO)\n05. jul. 2021 1\nPrema njegovim riječima, do sada je u BiH stiglo 928.000 vakcina protiv virusa korona, te da se u drugom kvartalu godine očekuje još 1.128.000 doza vakcina.\nTegeltija je apelovao na građane BiH da se pripreme za što veći odziv za imunizaciju, s obzirom na procjene da bi mogao da stigne novi val virusa korona.\nZahvaljujući se na toplom prijemu, Sijarto je rekao da je proteklih godinu i po dana bio težak period za sve države svijeta koje su se suočile sa raznim poteškoćama, a posebno sa pandemijom virusa korona.\n“Dva su zadatka pred nama – zaštita i očuvanje života ljudi, a drugi jedino sredstvo za očuvanje ljudskih života vakcinama. Ovo je Vlada Mađarske prepoznala i veoma uspješno je sprovela imunizaciju svojih građana, tako da je u situaciji da pomaže drugima”, rekao je Sijarto.\nNovalić se zahvalio Vladi Mađarske koja se nesebično odazvala na apel vlasti BiH i obezbijedila ovu izuzetno vrijednu donaciju.


Firma: Kežman pravi štetne ugovore po Vojvodinu - Domaći fudbal, Fudbal, Top News\nFirma: Kežman pravi štetne ugovore po Vojvodinu\nAleksandar Milosavljević 17.09.2013., 17:32\nPoslednja dešavanja u FK Vojvodina skrenula su pažnju javnosti da u ovom klubu nimalo nije dobra situacija. Iako su to solidni rezultati u Evropi prikrivali sada je jasno da klub ima ozbiljne probleme.\nNakon odlaska direktora Saše Drakulića, usledila je tužba Đorđa Jokića, da bi sve kulminiralo transparentom navijača Vojvodine koji traže odlazak Kežmana. Pojedini mediji nakon toga su objavili da je Mateja Kežman ucenjivan od strane jednog dela navijača i da je tražanje njegove ostavke zapravo posledica toga što je on odbio da ih potplati.\nZbog svih ovih događanja saopštenje koje vam prenosimo u celini oglasila se i navijačka grupa Firma 1989.\n„Za sve koji se pitaju zašto je juče skandirano protiv Kežmana i šta mu se zamera evo ukratko odgovora za šire narodne mase, jer znamo da je svaki naš član upoznat sa trenutnom situacijom u klubu.\n– „Poklanjanje“ najboljeg igrača (Abubakar) Beverenu pred dve najvažnije utakmice u novijoj istoriji kluba i muljanje oko tranfera. Za njega je stigla ponuda od 300.000 evra i 30% od sledećeg transfera od tog istog Beverena da bi na kraju Abu otišao za 100.000. Po našim saznanjima sledi tužba klubu od strane Marka Miškovića za 300.000 evra jer je Abu bio njegov igrač 50%, a nije tražena njegova dozvola za realizaciju transfera što stoji u aneksu ugovora, da se obe strane moraju složiti oko dalje prodaje igrača.\n– Dovođenje u klub igrača sumnjivih fudbalskih kvaliteta sa velikim ugovorima za naše uslove.\n– Štetni ugovori po klub prilikom dovođenja svih igrača koji su nam pristupili ovog leta. Kežman je preko svoje agencije i njegovog agenta Aleksandra Grubera za svakog igrača koji je potpisao za nas kao proviziju sebi obezbedio od 30.000 do 40.000 evra i 30% od sledećeg transfera. Svi igrači su kod nas došli kao slobodni izuzev Lekovića gde smo dužni da FK Rad isplatimo određeno obeštećenje. Zanimljivo i najsmešnije u svemu da je Kežman i za njega od FK Vojvodina obezbedio nagradu (proviziju) od 30.000 evra.\nOvo je samo ukratko da javnost bude bolje upoznata o kakvom prevarantu i lažnom moralisti je reč, a za 10-ak dana nas očekuje Skupština kluba gde će se obelodaniti još mnoge druge stvari oko aktuelne situacije u FK Vojvodina.“ stoji u saopštenju ove navijačke grupe.\nFirma 1989FK VojvodinaMateja Kežman\nPrethodna vest Novi sponzor Olimpijskog komiteta\nSledeća vest Milojević za HotSport: Španci nas birali, ali to kalkulisanje će im se vratiti\nMilojević za HotSport: Španci nas birali, ali to kalkulisanje će im se vratiti


Novi grejni sistem u smederevskom vrtiću uz podršku EU - EU Delegacija u Srbiji\nNovi grejni sistem u smederevskom vrtiću uz podršku EU\nBy Nebojsa objavljeno\t 22/11/2019 Vesti\nViše od 350 dece koja idu u vrtić „Veseli cvetovi” u Smederevu imaće bolje uslove za boravak, nakon što je uz podršku Evropske unije preko razvojnog programa EU PRO završena rekonstrukcija sistema grejanja.\nRadovi podrazumevaju opremanje nove kotlarnice, ugradnju protivpožarne opreme i nabavku novog nameštaja.\n„Ovo je jedan od najvećih predškolskih objekata na teritoriji Smedereva i sa zamenom već dotrajalog sistema grejanja uslovi za rad 28 zaposlenih i boravak dece će biti višestruko unapređeni. Mi smo spremni za zimu, a kako ćemo sada za grejanje koristiti biomasu doprinećemo i očuvanju životne sredine“, pojašnjava menadžerka projekta Mirjana Ćosić.\nUz unapređenje energetske efikasnosti objekta, smanjiće se i troškovi grejanja i potrošnje električne energije za najmanje 20 posto, a ušteđena sredstva će moći da se koriste za dalja unapređenja usluga koje pruža vrtić.\nU narednom periodu uz podršku EU, vrtić će nabaviti novi nameštaj, krevete, pultove za presvlačenje, dečje stolice i ormariće, što će dodatno poboljšati boravak dece u ovoj ustanovi.\n„Grad Smederevo aktivno radi na unapređenju uslova za predškolsko vaspitanje, kako iz vlastitih sredstava tako i uz podršku donatora. U poslednjih par godina Grad je otvorio nove objekte, rekonstruisao stare, neke adaptirao, a sve u svrhu poboljšanja uslova za naše najmlađe. Reč je o desetak objekata u gradskim i seoskim naseljima,“ kaže gradonačelnica Smedereva Jasna Avramović.\nUkupna vrednost radova iznosi 65.000 evra.\nProjekat Unapređenja energetske efikasnosti i bezbednosti u vrtiću „Veseli cvetovi“ u Smederevo finansira Evropska unija u partnerstvu sa Vladom Republike Srbije preko programa EU PRO. Кomplementarne aktivnosti projekta koje se odnose na primenu principa dobrog upravljanja sprovode se u saradnji sa programom Swiss PRO koji podržava Vlada Švajcarske.


Milionski minus izbacio Đorđa Popovića iz direktorske fotelje – Top Portal\nponedeljak 27 maj 2019 / 9:37\nĐorđe Popović, doskorašnji direktor Rudnika i Termoelektrane (RiTE) Ugljevik, smijenjen je sa te funkcije iz više razloga, uključujući i milionske gubitke, ali i zapošljavanje radnika bez konsultacija sa resornim ministarstvom.\nNavedeno je to u „Službenom glasniku RS“, gdje su detaljno opisani razlozi zbog kojih je Popovića dužnosti razriješio Nadzorni odbor (NO) ovog preduzeća.\n„Organizovao je i vodio poslovanje Društva koje su u poslovnoj 2016. i 2017. godini nezavisni revizori ocijenili mišljenjem s rezervom“, navodi se u odluci Nadzornog odbora.\n„Od 2016. godine imao je neplanskih 47 zastoja u ukupnom trajanju od 1.928 časova ili 80 dana, što je prouzrokovalo velike materijalne štete za ovo preduzeće, a za poslovnu 2017. godinu preduzeće je zbog ovih ispada i nabavke zamjenske energije moralo da plati matičnom preduzeću 9.698.843 KM“, piše u odluci.\n„Nadzorni odbor je saslušao direktora, koji je osporio sve navode iz inicijative za pokretanje disciplinskog postupka, nazvao ih netačnim i imao je primjedbu na način zakazivanja sjednice NO Društva i način rasprave o ovoj inicijativi“, navodi se u „Službenom glasniku RS“.\n„Nema potrebe da komentarišem. Hvala vam“, rekao je Popović kratko za „Nezavisne“.\nKuda ide SDS\nPetrović u narednih 10 dana preuzima direktorsku fotelju


Home / Petnička crkva\nDanašnja crkva Uspenja Presvete Bogorodice u Petnici sagrađena je 1864. godine i pripada tipu hramova koji je u Srbiji građen u drugoj polovini 19. veka. Pozivajući se na kazivanja svog savremenika starca Matije Ignjatovića, Ljubomir Pavlović govori da crkva datira iz vremena 15. veka i da je više puta bila oštećena u vreme turske vladavine. Najveće razaranje hram je pretrpeo 1788. godine, u vreme Kočine krajine, kada biva do temelja razrušen, ali ubrzo obnovljen od kamena. Deset godina kasnije kamenu crkvu zamenjuje drvena konstrukcija, koja je 1814. godine stradala u požaru. Pop Alimpije Samouković je 1818. godine obnovio hram od kamena, na čijim temeljima počiva i današnja crkva.\nIz samog manastira potiče i interesantan rukopis poznat kao Petnički psaltir, koji je prvi put objavljen 1894. godine, u radu „Starine manastira Lapavine”. Psaltir je pisan na danas već veoma oštećenom, papiru na 157 listova, u srpskoj redakciji, sa tri reda po strani i sa nekim karakterističnim paleografskim slovima (T, Ž) gde se osećaju uticaji starih vremena. Sama knjiga sadrži od 1. do 87. strane Psaltir sa Mojsijevim pesmama bez početka, zatim od 88. do 124. Časlovac po ustavu prepodobnog Save Jerusalimskog i od 125. do 157. strane Sinaksar po tipiku jerusalimskome.\nPo sadržaju verovatno je ovaj rukopis pisan za potrebe manastirskog bogosluženja, a kao mesto nastanka navodi se Petnica.\nIstražujući ove prostore poznati antropolog Ljubomir Pavlović beleži postojanje groblja u okviru Petničke crkve sa početka 20. veka i prema njegovim rečima sahranjivanje na ovom prostoru prestaje 1884. godine.\nU crkvi se čuvaju carske dveri rađene 1839. godine za stariju crkvenu građevinu, rad Georgija Bakalovića, čiji je doprinos oslobađanju crkvenog slikarstva od prevlasti zografa izuzetno značajan. Skladan i proporcionalan, spomenik kulture predstavlja značajan primer sakralne arhitekture valjevskog kraja u drugoj polovini XIX veka.


Lepa Brena super seksi i u pedesetim (Foto) - Muzika - Region - Vesti - Svet Plus\nLepa Brena super seksi i u pedesetim (Foto)\nDrugu mladost proteklih dana proživljavaju najveća zvezda bivše Jugoslavije Lepa Brena i njen suprug, legenda domaćeg tenisa Slobodan Boba Živojinović (48), i to na medenom mesecu, koji nisu imali na početku braka, a realizovali su ga nedavno na Tajlandu!\n10:10 9. JAN 2012.\nNaime, pevačica i bivši teniser su krajem decembra, posle veoma uspešne poslovne godine, u kojoj je Brena izdala novi album i napravila dva velika koncerta u "Beogradskoj areni“, proslavili godišnjicu venčanja, a kraj 2011. začinili su egzotičnim putovanjem.\n"Ostrvo Koh Samui na Tajlandu je male površine, lako ga obiđeš za samo dva sata. Ono što mi se dopada jeste životna kultura Tajlanđana, neki duševni mir koji imaju, koji ne srećeš ni na jednom drugom mestu. Ljudi u Evropi žive brzo i nekim drugačijim tempom, tako da nije ni čudo što smo Boba i ja tek sada otišli na medeni mesec. Kada smo se venčali, nekako se nije stvarao prostor da bismo otišli na svadbni put i stalno smo ga odlagali. Sada shvatam da su ovakva putovanja lekovita za vezu, jer od žurbe, telefona i obaveza ljudi ne stignu da se posvete jedno drugom, a ovako, kada ste zajedno po 24 sata, sve što radite, radite zajedno "- otkrila je Brena kroz smeh.\nI dok je ona meditirala, njen suprug usvajao je neke nove načine kulinarstva, što je rezultiralo njegovim gubitkom težine od čak 10 kilograma, a oboje su se podvrgli detoksikaciji organizma.\n"Bilo nam je dozvoljeno da koristimo zeleni, žuti i crveni kari. Oni ne kuvaju hranu na ulju, već na supi u kojoj se barilo povrće. Ne pate od gojaznosti baš zbog toga što ne koriste ulje. Imali smo kontinuiran program - vežbe joge i buđenje energije koju oni još zovu i „či“. Išla sam na sve ponuđeno da bih videla kako ću reagovati i interesantno je da, posle petog dana, potpuno očistiš organizam. Osetiš se probuđeno, dobiješ neku novu energiju, poletniji si, manje spavaš" - ispričala nam je proslavljena pevačica, kojoj je ovo putovanje bila velika priprema za dve turneje koje će uskoro realizovati u Australiji i Americi.\nlepa brenaboba zivojinovicboba živojinović\nPremijera! Serija - "Južni vetar", sedma epizoda koju je za Radio-televiziju Srbije realizovala izvršna ..


Vakcinacija dece u dogovoru sa pedijatrom - Radio televizija Pančevo\n24. juna 2021. 24. juna 2021. 0138\nSa dolaskom lepog vremena i povoljnijom epidemiološkom situacijom broj osoba koji se vakciniše je u opadanju. Od nedavno vakcinu fajzer mogu da prime i deca starija od 12 godina uz potvrdu i roditelja i pedijatra, dok stariji od 15 godina moraju da imaju samo saglasnost pedijatra.\nVirus kovid 19 nije mrtav samo se primirio, i dalje je u populaciji ističu lekari. Zahvaljući toplom vremenu kada više boravimo napolju virus se slabije širi, sa dolaskom hladnijeg vremena i boravkom u zatvorenom prostoru virusu se omogućava da se brže i lakše širi. Direktorka Zavoda za javno zdravlje doktorka Ljiljana Lazić ističe da je zato važno da se vakcinišemo.\n0.27 .Situacija jeste povoljnija ali nesigurna i mi svakodnevno beležimo nove slučajeve inficiranih.Došlo je lepo vreme pa više boravimo napolju pa se virus teže širi.Nasviše zabrinjava što je opala zainteresovanost za vakcinaciju ,mi imamo obuhvat odraslog stanovništa 43 odsto za Pančevo a za Južnobanaski okrug 41 odsto.To je nedovoljno da možemo biti opušteni .\nTrenutno su na raspolaganju vakcine Sinofarm i Fajzer, a uskoro bi trebalo da stignu Astrazeneka i Sputnjik V.\nOno što je bitno da deca starija od 12 godina da se vakcinišu Fajzer vakcinom. Deca od 12do 15 godina moraju da imaju saglasnost roditelja i pedijatra. Deca starija od 15 godina mogu samo uz saglasnost pedijatra.\nDoktorka Lazić napominje da je u borbi protiv kovida 19 struka već rekla šta je neophodno raditi i da nema sumnje da je jedini način da pobedimo ovaj virus vakcinacija.\nPokrajinski sekretar Batez posetio Kovačicu\nJasmina Petkovic 17. decembra 2019. 18. decembra 2019.


LONDON – Evropskim bankama u sljedeće tri godine prijeti do 800 milijardi evra gubitaka po kreditima i smanjenje prihoda za 30 milijardi evra zbog posljedica krize uzrokovane virusom korona, prema istraživanju konsultantske firme “Oliver Vajnman”.\nPrema osnovnom scenariju te firme, kojim se predviđa spor ekonomski oporavak i izostanak drugog zatvaranja ekonomija u većini država, procjene govore da će se loši krediti popeti na 400 milijardi evra.\nPrihodi bi, nakon očekivanih gubitaka po kreditima, mogli ove godine da padnu za 180 milijardi evra na 385 milijardi evra, čak i ako se drugo zatvaranje izbjegne.\nOporavak na prošlogodišnju se ne očekuje prije 2022. godine, kada će prihodi od 535 milijardi i dalje biti za 30 milijardi evra niži, procjenjuju u “Oliver Vajmanu” .\nPrognoziraju takođe da će se neto prihod od kamata iduće godine spustiti za osam posto u odnosu na lanjski nivo, te da će to posebno pogoditi banke koje nemaju investiciono bankarstvo ili upravljanje imovinom. Tanjug\nTagovi: evropske bankekorona


02. Jun 2020 197\nDirektor šamačkog obdaništa "Radost" Marijana Dujković izjavila je Srni da u ovoj ustanovi u Šamcu boravi oko 45 djece, a u Obudovcu 20 mališana čiji su roditelji potpisali izjavu da su upoznati o propisanim uslovima i mjerama donesenim radi prevencije širenja virusa korona.\nDujkovićeva je navela da obdanište radi smanjenim kapacitetom i da, za sada, usluge koriste samo djeca čija su oba roditelja zaposlena, ali da se nada skorom ukidanju mjera jer su se stekli uslovi da svi roditelji koji su upisali djecu u prošloj godini mogu ponovo da koriste njihove usluge.\nOna je podsjetila da je predsjednik Aktiva direktora uputio molbu Ministarstvu zdravlja i socijalne zaštite Republike Srpske da se dozvoli nesmetan rad uz primjenu svih propisanih higijensko-epidemioloških mjera kako bi se sva djeca vratila u obdanište, prenose agencije.\n"Svi zaposleni u obdaništima u Šamcu i Obudovcu testirani su na virus korona i nalazi su negativni tako da ispunjavamo sve uslove za normalan rad", naglasila je Dujkovićeva.\nOna je podsjetila da je obdanište počelo sa radom 18. maja u smanjenom kapacitetu jer su na snazi mjere kojima se ne dozvoljava boravak većeg broja djece u grupama, s tim da je ta granica pomjerena sa 10 na 15.


DNP će glasati za interpelacije o nepovjerenju Raduloviću, Stijoviću i Bratić | MINA\nNaslovnicaCrna GoraDNP će glasati za interpelacije o nepovjerenju Raduloviću, Stijoviću i Bratić\nDNP će glasati za interpelacije o nepovjerenju Raduloviću, Stijoviću i Bratić\nPodgorica, (MINA) – Poslanici Demokratske narodne partije (DNP) glasaće za interpelacije o nepovjerenju ministrima Đorđu Raduloviću, Aleksandru Stijoviću i Vesni Bratić, saopštili su iz te stranke i dodali da će potpisati svaku inicijativu o interpelaciji za ministra Ratka Mitrovića.\nIz DNP-a su to kazali u reagovanju na odluku Vlade da razriješi direktoricu Nacionalnih parkova, Jelena Kljajević.\nIz DNP-a su rekli da je odlukom odumiruće Vlade Kljajević smijenjena, i to, kako su rekli, u sramnoj kadrovskoj kombinatorici Zdravka Krivokapića, Ratka Mitrovića i Žane Praščević.\n“Nakon što su kadrovi DNP-a već eliminisani iz Monteputa, Uprave za šume, Barske plovidbe i desetine drugih odbora i sistema, ostaje nam da konstatujemo da ovakvoj Vladi nije potrebna podrška poslanika DNP-a, i da ćemo se u skladu s tim i ponašati prilikom predstojećih glasanja u Skupštini”, kaže se u saopštenju.\nIz DNP-a navode da će poslanici te partije, nakon konsultacija sa stranačkim organima, glasati za interpelacije o nepovjerenju ministrima Đorđu Raduloviću, Aleksandru Stijoviću i Vesni Bratić.\n“Pošto su pomenuti ministri dosad redovno na Vladi glasali za eliminaciju kadrova DNP-a, više zaista nemamo nikakvu obavezu prema kadrovima Zdravka Krivokapića i njegovoj mjeri istine, kojoj bi i baron Minhauzen pozavidio”, kazali su oni.\nDodaje se da će poslanici DNP-a potpisati svaku inicijativu o interpelaciji za ministra urbanizma i prostornog planiranja Ratka Mitrovića, kao i za osobe, koja su sa njim povezana, jer je, kako su rekli, Mitrović posljednja adresa u Crnoj Gori, koja može podnositi predloge za nečiju smjenu a da prije toga sam ne bude smijenjen i procesuiran.\n“O Žani Praščević tek nećemo trošiti riječi već ćemo sačekati ishod sudskih postupaka koji će se voditi protiv nje, ali i nekih postupaka koji se pokušavaju prikriti pronalaženjem “dobrovoljaca” i ljekarskih uvjerenja kako bi se pobjeglo od istine”, navodi se usaopštenju.\nDNP-a poručuje da ni Prašćević, ni “divlji graditelj Mitrović”, neće izbjeći krivično pravnu odgovornost zbog brojnih zloupotreba službenog položaja.\nOni su, govoreći o, kako su rekli, nedostojnom Krivokapiću, kazali da je sve što je obećao, slagao i narod i crkvu.\n“DNP još jednom ističe da je riječ o malicioznom političkom diletantu, koji je umislio da je ovaj narod toliko naivan da ga već odavno nije pročitao kao nesposobnog revanšistu posebnih stanja koji je postao sveopšti predmet sprdnje”, kaže se u saopštenju.\nIz DNP-a navode da pružaju punu podršku Kljajevi jer je svojim, kako su rekli, profesionalnim i ljudskim kvalitetima i angažmanom uspjela da oporavi posrnule Nacionalne parkove i pokaže da je dostojna funkcije koju je obavljala.\n“A onima, koji su se danas prodali zbog kratkoročne funkcije, izdavši svoje najbliže, DNP poručuje da zaslužuju samo prezir i nepomen, kao i da će vrlo brzo biti smijenjeni, a onda će im izazov biti i da izađu u narod. A DNP-u to nikada nije bio problem”, navodi se u saopštenju.


Prognoze da bi u BiH do kraja ove godine moglo da dođe do nekog značajnijeg povećanja izvoza, koji već mesecima ima tendenciju pada, nimalo nisu optimistične.\nTako ćemo, kako objašnjavaju stručnjaci, u 2020. ući sa približnim deficitom u spoljnotrgovinskoj razmeni koji imamo sada, odnosno koji je za 9 meseci iznosio čak 5,96 miliona KM.\nStatistika pokazuje da je BiH od januara do septembra ove godine izvezla robe u vrednosti od 8,66 milijardi KM, što je za dva odsto manje nego u istom periodu lani, dok je uvoz iznosio 14,62 milijarde KM ili za 1,9 odsto više nego u 2018.\nTo znači da je za 9 mjseci ove godine, u poređenju sa istim periodom lani, pokrivenost uvoza izvozom sa 61,7 pala na 59,2 odsto, podaci su Agencije za statistiku BiH.\nU proteklom periodu loš trgovinski rezultat beležimo i sa državama EU i sa članicama CEFTA sporazuma, gde je izvoz u padu, a uvoz u porastu, piše Srpskainfo.\nNaravno, razlozi ovakve situacije su visoko opterećenje rada u BiH, odnosno prisustvo visokih poreza i raznih parafiskalnih nameta, koji u dobroj meri narušavaju konkurentnost domaćih privrednika.\nMeđutim, kako poručuju iz Spoljnotrgovinske komore BiH, jedan od razloga nepovoljnog trgovinskog bilansa, odnosno rasta deficita, svakako je i političke prirode, piše Srpskainfo.\nPredsednik ove komore Nemanja Vasić podseća da je samoproglašeno Kosovo u novembru 2018. uvelo carine od 100 odsto na sve proizvode iz BiH.\n- Po osnovu toga, izvoz na Kosovo će ove godine biti manji za oko 150 miliona KM nego što bi inače bio. Takođe, BiH s Turskom nije potpisala sporazum o izvozu 15.000 tona goveđeg mesa, pa ćemo i tu imati stotinak miliona KM minusa. A on bi bio realizovan da je ugovor sa ovom državom ratifikovan u Parlamentu BiH. U oba ova slučaja reč je o direktnom političkom uticaju na smanjenje izvoza, a on je prisutan u smislu nedonošenja određenih odluka – objašnjava Vasić.\nPodseća da je nekoliko puta u probleme zapao i izvoz voća u Rusiju, te određenih vrsta hrane u Srbiju, i to zbog fitosanitarnih procedura.\nObustave izvoza su, u principu, trajale oko tri meseca, gde nije toliko problem s aspekta izvoza nego zbog činjenice da domaći proizvođači, u periodu blokade izvoza, gube tržište.\n- Činjenica je da je BiH ranije beležila porast izvoza, dok je ove godine na snazi trend pada, a to se posebno odnosi na proizvode iz agroindustrijskog sektora – naglašava Vasić.\nAnaliza STK pokazuje da je u prvom polugodištu ove godine izvezeno proizvoda ovog sektora u ukupnoj vrednosti od 384,9 miliona KM, što je pad za 7 odsto u odnosu na isti period lani. Istovremeno, uvoz je porastao za dva odsto, pa je ukupno izvezena vrednost proizvoda agroindustrijskog sektora iznosila 1,5 milijardi KM. Tačnije, preko 90 odsto hrane koju konzumiramo je uvezeno, što znači da domaće proizvode jedemo u minornim količinama.\nOve promene u spoljnotrgovinskoj razmeni su rezultirale promenama u izvozu, odnosno padom izvoza goveđeg mesa za skoro 100 odsto. Razlog je prekid izvoza goveđeg mesa na tržište Turske. To je dovelo do pada pokrivenosti uvoza izvozom u mesnoj industriji za skoro 30 odsto, što govori o nepovoljnoj razmeni u ovom sektoru u analiziranom periodu, navodi se u analizi STK.\n- Zbog kontinuiranog globalnog trgovinskog rata i regionalnih trgovinskih sporova, u prvoj polovini 2019. je došlo do slabljenja trgovinskog bilansa, a u kratkoročnom periodu se očekuje njegovo pogoršanje, što će negativno uticati na ostvareni zamah rasta u BiH. U prvoj polovini 2019. je došlo do smanjenja spoljne potražnje, što je pogodilo i izvoz i uvoz. Procenjuje se da je smanjenje ove potražnje kompenzovano rastom potrošnje od 2,6 procentnih poena i investicija od 0,4 procentnih poena - navodi se u novom Redovnom ekonomskom izveštaju Svetske banke za zemlje Zapadnog Balkana pod naslovom “Rastuće neizvesnosti”.


INFO ::: Saopštenja - STRANA 4 > Otvoreno pismo Vladi Srbije i vladama EU zemalja\nOtvoreno pismo Vladi Srbije i vladama\n- Prevencija nasilja protiv LGBT grupa;\n- Borba protiv nekažljivosti onih koji imaju nameru da vrše nasilje nad građanjima Srbije koji koriste Ustavom zagarantovano pravo na slobodu okupljanja;\n- Slanje jasnih poruka javnosti od strane najviših funkcionera vlasti o važnosti poštovanja ljudskih prava svih građana Srbije, a naročito prava diskriminisanih i marginalizovanih grupa;\n- Usvajanje konkretnih mera i sprovođenje aktivnosti za zaštitu prava LGBT osoba uz usvajanje Strategije protiv diskriminacije kroz saradnju sa svim relevantnim organizacijama za zaštitu ljudskih prava i promociju prava LGBT populacije.\nNegativno iskustvo sa prošlogodišnjom zabranom Parade ponosa u zadnjem trenutku pokazalo je da prethodna Vlada Srbije nije poštovala domaće zakone i međunarodne standarde vezane za slobodu okupljanja. Ponovna zabrana Parade bila bi dokaz da ni nova Vlada ne namerava da ljudska prava posmatra kao temeljnu vrednost društva, a zaštitu marginalizovanih grupa kao jedan od svojih prioriteta.\nPresude Evropskog suda za ljudska prava daju jasnu poruku da „postoji pozitivna obaveza države da sigura poštovanje prava na udruživanje i okupljanje“. Sud je istakao da je neophodno garantovati slobodno okupljanje „onima koji zastupaju nepopularne stavove ili pripadaju manjinskim zajednicama, zbog toga što oni jesu najranjivije društvene grupe“. Takođe, u jednoj od presuda, sud ističe da „demonstracije mogu da nerviraju ili vređaju ljude koji se protive idejama ili tvrdnjama koje se promovišu. Učesnicima demonstracija, međutim, mora da bude omogućeno da demonstracije održe bez straha od nasilja od strane neistomišljenika.“


Milojević: Dolaze protivnici sa kojima možemo da se nosimo - SPORTSKI ŽURNAL\nHajdin: Naš meč s Vojvodinom biće bolji od derbija (VIDEO)\nŠKOLA U PADINJAKU U CENTRU VEČITOG DERBIJA - Zdjelar znao da „šturne” sa nastave, Nikolić se nikada nije pravio važan\nPARTIZANOV TIM - Lazar ili Filip, pitanje je sad? Šćekić faktor iznenađenja\nKoronavirus ipak odložio utakmice u Seriji A, ne igra se ni derbi Italije\nVajlder: Rat je tek počeo (VIDEO)\nPosle 16 odigranih kola, Mega ima skor 3-13 dok je Krka zabeležila šest pobeda, a krilni centar Mege Nikola Tanasković istakao je da njegova ekipa mora da bude maksimalno oprezna od starta\nTrener košarkaša Mega Bemaksa Dejan Milojević izjavio je će susret protiv Krke u 17. kolu ABA lige biti prvi u nizu koji će odlučivati o opstanku kluba u regionalnom takmičenju.\n- U nedelju igramo prvi u nizu mečeva koji će odlučivati o našem opstanku u ABA ligi. Krka je izuzetno iskusan i nezgodan protivnik koji je i ove sezone uspeo da pobedi neke od najjačih ekipa u ligi. Naša prethodna dva meča, protiv Budućnosti i Crvene zvezde, nisu bili oni u kojima smo mogli da očekujemo da se „vadimo“. Sada na red dolaze protivnici sa kojima po kvalitetu možemo da se nosimo. Dobra energija i agresivna odbrana moraju da postoje tokom celog toka utakmice - rekao je Milojević za klupski sajt.\nMilojević ističe da njegovi igrači ne smeju da da dozvole padove u igri.\n- Potrebno je da Krku uvedemo u ritam koji nama odgovara i da ne dozvolimo velike padove, pogotovo u trenucima kada se utakmica lomi. Iako trenutno zavisimo i od rezultata sa drugih mečeva, na nama je da damo se od sebe do kraja da zabeležimo što više pobeda kako bismo obezbedili opstanak u ABA ligi - rekao je Milojević.\nPosle 16 odigranih kola, Mega ima skor 3-13 dok je Krka zabeležila šest pobeda, a krilni centar Mege Nikola Tanasković istakao je da njegova ekipa mora da bude maksimalno oprezna od starta.\n- U teškoj smo situaciji, ali smo u dobrom ritmu, dobro treniramo i verujem da ćemo to pokazati u nedelju. Krka je dobar tim, uspevali su da iznenade i neke od favorita za titulu u ABA ligi i moramo biti maksimalno oprezni od starta utakmice. Igra mora da nam bude na visokom nivou uz potrebnu energiju i koncentraciju kako bi se meč završio u našu koristi. Nama je do kraja ABA lige svaka utakmica veoma bitna za opstanak i moramo da damo sve od sebe kako bi zabeležili što više pobeda do kraja - izjavio je Tanasković.\nMeč između košarkaša Mege i Krke igra s u nedelju od 12 sati u Hali sportova „Ranko Žeravica“, a ulaz na meč će bitii slobodan uz besplatne ulaznice koje će moći da se preuzmu na biletarnici hale na Novom Beogradu.\nZVEZDIN TIM ZA DERBI - Boaći spreman za Partizan\nSavo: Pojačanja biram po brzini; Deki: Šansa mladima moj izbor\nNikolić: Derbi rivalstvo ne ruši drugarstvo


GO Medijana - javne česme opet rade, mole se građani da ih ne uništavaju\nIAN: Počinioci torture se retko kažnjavaju u Srbiji Izmene režima parkiranja zbog vežbe u centru i Evropskog prvenstva u košarci\nGO Medijana – javne česme opet rade, mole se građani da ih ne uništavaju\nJun 27, 2019 U rubrici: webetext\nSve česme na području GO Medijana ponovo su u funkciji. Mnoge od njih nisu radile jer su ili uništene potpuno, ili su sa njih pokradene slavine i prateća instalacija. Ekipe „Niš-stana“ na zahtev Gradske opštine Medijana obišle su sve česme i stavile ih u funkciju. Na nekima od njih, kao što je česma kod GO Medijana, potrebni su komplikovaniji radovi, ali je privremeno rešena tako i da na njoj ima vode.\nApel GO Medijana\n“Još jednom apelujemo na građane Niša da budu odgovorni, da ne skidaju slavine, da ne uništavaju česme ida ne bacaju otpad u odvodne kanale. Voda sa javnih česama neophodna je svim građanima, posebno našim najmlađim sugrađanima i predstavlјa javno dobro koje moramo da čuvamo.”


Naslovna Info Srbija Međunarodni dan maternjeg jezika\nMeđunarodni dan maternjeg jezika 21. februara redovno obeležavaju zemlje članice UNESCO-a kako bi promovisale jezičnu i kulturnu raznolikost, te multilingvizam, a cilj je da se podigne svest o značaju maternjeg jezika i višejezičnosti.\nPokrajinski zaštitnik građana podseća da je pravo na upotrebu maternjeg jezika jedno od osnovnih ljudskih prava, a maternji jezik deo kulturnog identiteta naroda, te tačka prepoznavanja, različitosti ali i tolerancije i razumevanja.\nJezik je najmoćnije sredstvo komunikacije, služi međusobnom sporazumevanju i dijalogu, napominju u saopštenju za medije iz kancelarije Zaštitnika.\nKako kažu, ovaj dan je od posebnog značaja, jer jezik predstavlja značajan element nacionalnog identiteta, koji valja negovati i brižno čuvati.\n„Jezička šarolikost je jedna od važnih odlika Vojvodine, čega smo svedoci u porodičnom okruženju, među prijateljima, na radnom mestu, na ulici. Zato ne samo danas, već svakog dana treba da prkosimo vavilonskoj jezičkoj zbrci i ne dozvolimo da nas ta raznolikost udaljava, nego da nas motiviše na zbližavanje i bolje upoznavanje“, navodi se u saopštenju.\nPokrajinski zaštitnik građana se u svom svakodnevnom radu bori za poštovanje ljudskih i manjinskih prava i protiv diskriminacije svake vrste, pa tako i protiv diskriminacije ljudi na osnovu jezičke pripadnosti, kažu u njegovoj kancelariji, te dodaju da očuvanje maternjeg jezika služi očuvanju vlastitog identiteta.\n„Zato je važna i njena javna i službena upotreba, kao i u oblasti obrazovanja i u javnom informisanju, gde je posebno bitna dosledna primena propisa koji garantuju pravo na upotrebu i negovanje maternjeg jezika“, poruka je pokrajinskog zaštitnika građana.\nPrethodni tekstKako je Dejana Bačko uprkos sumnjama svih oko nje postala „zlatna devojka“\nSledeći tekstKako urediti baštu i dvorište bez mnogo novca (VIDEO)


Tesla i Apple među optuženima za smrt i prisiljavanje dece na rad u Kongu | Ekspres.net\nTesla i Apple među optuženima za smrt i prisiljavanje dece na rad u Kongu\nNeka od najvećih imena potrošačke tehnologije optužena su za saučesništvo u smrti dece iz Demokratske Republike Kongo. Tesla, Apple, Microsoft, Dell i Google-ova matična kompanija Alphabet identifikovani su u parnici kao deo sistema prinudnog rada za koji 14 porodica tvrdi da je dovelo do smrti ili ozbiljne povrede njihove dece. Deca navedena u parnici postavljena su da rade na kopanju kobalta - metala od vitalnog značaja za proizvodnju tehnologija, uključujući pametne telefone i računare.\nOvo je prvi slučaj da se tehnološka industrija zajedno suočila sa pravnim postupkom zbog kobalta. Slike u sudskim dokumentima, podnesene Okružnom sudu SAD u Vašingtonu, pokazale su decu sa osakaćenim udovima. Šestoro od 14-oro dece ubijeno je u zatrpanim tunelima, a ostala su pretrpala povrede koje su im ugrozile život.\n"Ove kompanije - najbogatije kompanije na svetu, ove maštovite kompanije za pravljenje gadžeta - dozvolile su deci da budu osakaćene i ubijene kako bi dobili svoj jeftini kobalt", rekao je advokat Terens Kolingsvort, koji zastupa porodice.\nKobalt je ključan za izradu litijumskih baterija za ponovno punjenje koje se koriste u milionima proizvoda koje prodaje tehnološka industrija. Više od polovine svetskog kobalta proizvodi se u Kongu. Očekuje se da će globalna potražnja za metalom porasti između sedam i 13 procenata godišnje tokom naredne decenije, pokazalo je istraživanje Evropske komisije za 2018. godinu.\nU odgovoru na ceo sliučaj, Dell je naveo da "nikada nije svesno započeo te operacije" i pokrenuo je istragu navoda. Tesla, Apple, Google, Microsoft i Glencore nisu odmah odgovorili na pitanja The Independent-a u vezi sa navodima. U tužbi je rečeno da su decu, stara čak šest godina, zbog ekstremnog siromaštva porodice primorale da napuste školu i rade u rudnicima kobalta u vlasništvu britanske rudarske kompanije Glencore.\nNekoj deci je plaćeno samo 1,50 USD (1,13 funte) dnevno, a morali su da rade šest dana u nedelji.\ndeca google Kongo Apple Tesla prisilan rad\nZnanje je moć: Ekonomski fakultet poklonio knjige školama\n"Situacija u bolnicama izuzetno teška"\nVozači čeka vas velika promena: Registracija više neće biti ista


RTS :: Amerikanci sabotirali „Černobilj“ – Rusi snimaju svoju seriju\nFilm i TV Amerikanci sabotirali „Černobilj“ – Rusi snimaju svoju seriju\npetak, 07. jun 2019, 10:14 -> 10:22\nIzvor: RTS, Gizmodo, Moscow Times\nAmerikanci sabotirali „Černobilj“ – Rusi snimaju svoju seriju\nVeliki uspeh mini-serije „Černobilj“ izazvao je ponovnu fascinaciju najgorom nuklearnom katastrofom u istoriji, a kako piše „Moskou tajms“ izgleda da se sprema i ruska serija o događajima u elektrani blizu Pripjata 1986. godine.\nPetodelna serija televizije HBO o eksploziji nuklearnog reaktora u sovjetskoj elektrani stekla je veliku popularnost i naišla na izuzetno dobar prijem kod gledalaca i kritičara.\nNaravno, ima i nekih koji negativno gledaju na nju, pa je tako novinar Njujorkera kritikovao seriju zato što nije tačno prikazala „odnos moći u SSSR-u“.\nPrema pisanju Moskou tajmsa, i u Rusiji postoje određeni krugovi kojima se nimalo ne dopada što je američka televizija snimila seriju o Černobilju.\n„Činjenica da američka, a ne ruska, televizija govori o našim sopstvenim herojima je izvor srama“, ističe novinar Ilja Šepelin.\nZbog toga je odlučeno da ruski kanal NTV producira domaću seriju o dešavanjima u nuklearnoj elektrani u Ukrajini.\nRežija će, prema pisanju Moskou tajmsa, biti poverena Alekseju Muradovu, a serija će se umesto na događaje posle eksplozije fokusirati na teoriju u koju je uključen američki špijun.\n„Jedna od teorija jeste da su se Amerikanci infiltrirali u nuklearnu elektranu 'Černobilj'. Većina istoričara ne poriče to. Na dan eksplozije jedan od neprijateljskih obaveštajnih agenata bio je prisutan u stanici“, objasnio je Muradov.\nHeroji serije zbog toga neće biti naučnici, vojnici i civili koji su pomogli da se spreči dalje širenje radijacije, već KGB agenti koji pokušavaju da spreče CIA operativce, piše Moskou tajms.\n(petak, 07. jun 2019, 23:47) - anonymous [neregistrovani]\n(petak, 07. jun 2019, 17:23) - anonymous [neregistrovani]\n(petak, 07. jun 2019, 16:25) - anonymous [neregistrovani]\n(petak, 07. jun 2019, 15:38) - anonymous [neregistrovani]\n(petak, 07. jun 2019, 14:43) - anonymous [neregistrovani]\n(petak, 07. jun 2019, 14:31) - anonymous [neregistrovani]\n(petak, 07. jun 2019, 13:24) - anonymous [neregistrovani]\n(petak, 07. jun 2019, 13:16) - anonymous [neregistrovani]\n(petak, 07. jun 2019, 13:11) - anonymous [neregistrovani]\n(petak, 07. jun 2019, 13:07) - anonymous [neregistrovani]\n1° C 0° C 1° C 0° C 0° C -6° C


Savet Evrope će kazniti Tursku ako ne oslobodi opozicionara Kavalu - Svet - Dnevni list Danas\nPočetna » Svet » Savet Evrope će kazniti Tursku ako ne oslobodi opozicionara Kavalu\nBeta- AFP 17.09.2021. 23:17\nOdbor ministara Saveta Evrope preneo je danas Turskoj da treba oslobodi opozicionara Osmana Kavalu do kraja novembra i da će u protivnom pokrenuti poceduru sankcija prema Ankari.\nŠezdesettrogodišnji Osman Kavala, mecena i istaknuta ličnost u civilnom društvu, uhapšen je u oktobru 2017. godine i protiv njega su podignute razne optužbe vezane za antivladne demonstracije 2013. i neuspeli puč 2016. godine. On je u zatvoru više od tri godine i još nije osudjen.\nOn negira sve optužbe i još nije oslobodjen iako je Evropski sud za ljudska prava u odluci iz 2019. godine naložio Ankari da ga oslobodi.\nČinjenica da Kavala još nije oslobodjen ukazuje da turske vlasti odbijaju da ispune tu konačnu odluku suda, naveo je Odbor ministara.\nTo telo, koje okuplja ministre spoljnih poslova 47 zemalja članica Saveta Evrope ili njihove izaslanike, sastalo se od utorka do četvrtka da razmatra ispunjavanje odluka Evropskog suda za ljudska prava.


Press Online :: Džet set :: PINKOV ODGOVOR NA MILIONERA - "JEDAN PROTIV STO"\nPINKOV ODGOVOR NA MILIONERA - "JEDAN PROTIV STO"\nDok su se RTS i TVB92 takmičili oko kviza "Milioner", TV Pink pripremio svog favorita\nDok su se RTS i B92 proteklih nedelja takmičili oko licence za "Milionera", na TV Pinku su se uveliko privodili kraju radovi na novom studiju u kome će biti sniman ružičasti odgovor na "Milionera".\nReč je o kvizu "Jedan protiv sto", koji bi, kako saznaje Press, trebalo da startuje na proleće:- Nisu tačne priče da je Pink izgubio bitku za "Milionera", jer se nismo ni trkali sa RTS-om i B92 - kaže Tanja Vojtehovska, PR Pinka, i dodaje:\n- Pošto emitujemo samo ono što je u svetu najgledanije i najaktuelnije, opredelili smo se za novi "Emoušnov" projekat - "Jedan protiv sto". U pitanju je jedan od trenutno najgledanijih kvizova na svetu.\nU grandioznoj scenografiji, jedan takmičar, odgovarajući na pitanja iz opšte kulture, bira da li želi da uzme osvojeni novac ili da se u atmosferi fudbalske utakmice bori protiv gomile od stotinu takmičara - kaže Vojtehovska.\nGoran Stamenković, prvi čovek "Emoušna", smatra da će "Jedan protiv sto" ubedljivo nadmašiti konkurente, ali dodaje: - "Milioner" i "Jedan protiv sto" nisu u istoj klasi. Jedan je nekad bio veoma popularan, a drugi je sad najpopularniji nedeljni kviz na svetu.


AKCIJA POLICIJE U NOVOM PAZARU! Uhapšen zbog krijumčarenja 25.000 litara nafte - Informer\nAKCIJA POLICIJE U NOVOM PAZARU! Uhapšen zbog krijumčarenja 25.000 litara nafte\nPolicija u Novom Pazaru uhapsila je danas 20. godišnjeg Novopazarca K.A. zbog šverca 25.000 litara nafte\nPripadnici Odeljenja kriminalističke policije, Odseka za suzbijanje privrednog kriminaliteta, Policijske uprave u Novom Pazaru, uhapsili su K.A. i zaplenili oko 25.000 litara nafte sumnjivog kvaliteta, neutvrđenog porekla, namenjene ilegalnoj prodaji, javlja portal Indeksonline.rs\nNovopazarc je uhapšen zbog postojanja osnovane sumnje da je izvršio krivično delo nedozvoljena trgovina akciznom robom.\nIzbegavajući plaćanje poreskih taksi K.A. direktno je naneo štetu budžetu Republike Srbije. Posledice ovog krivičnog dela su daleko veće, ako se uzme u obzir zagađivanje životne sredine.\nU procesuiranju slučaja poslednju reč će dati Osnovno javno tužilaštvo u Novom Pazaru, koje će izvršiti preciznu kvalifikaciju dela.\nPolicija Novi pazar nafta krijumčarenje


Izvor: Mondo arhiva vesti 02.11.2019 - Naslovi.net\nIzvor: Mondo arhiva vesti 02.11.2019\nMondo: Zvezda nije žurila: Garsija i Boaći za stoti trijumf Milojevića\nŠpanac je imao veliku želju, ali ne i objektivne šanse da zaigra. Evo zbog čega se povukao iz Pariza. Španac je imao veliku želju, ali ne i objektivne šanse da zaigra. Evo zbog čega se povukao iz Pariza. Posle pobede Novaka Đokovića u polufinalu… »\nMondo: Rafael Nadal predao, Šapovalov je Novakov poslednji pariski izazov\nSpecijalni predstavnik američkog državnog sekretara za Zapadni Balkan Metju Palmer izrazio je danas zabrinutost SAD zbog prisustva ruske vojne opreme u Srbiji i zapretio sankcijama ako Beograd nabavi ruske raketne sisteme. Specijalni predstavnik… »\nNa jugu Banata danas i sutra duvaće olujna košava povremeno sa udarima preko 24 m/s, koji će u ponedeljak, 4. novembra, biti u slabljenju, upozorio je Republički hidrometeorološki zavod. Na jugu Banata danas i sutra duvaće olujna košava povremeno… »\nMondo: Vremenska prognoza: Danas malo toplije, evo kada će početi da pada kiša\nZemljotres jačine 5,1 stepeni po Rihteru, kako je prvobitno zabele?io Evromediteranski seizmološki centar (EMSC), potresao je danas centralno područje BiH, a osetio se i u okolini Sarajeva. Zemljotres jačine 5,1 stepeni po Rihteru, kako je prvobitno… »\nSakramento upisao prvu pobedu ove sezone uz zapaženu partiju dvojice Srba. Boban Marjanović debitovao za Dalas. Sakramento upisao prvu pobedu ove sezone uz zapaženu partiju dvojice Srba. Boban Marjanović debitovao za Dalas. Konačno su se radovali… »\nTrostruki šampion i četvorostruki MVP lige oduševljen mladim Slovencem. Trostruki šampion i četvorostruki MVP lige oduševljen mladim Slovencem. Veliki izazov imao je Lebron Džejms minulo veče u duelu sa Dalasom! Ne samo da dovede svoje Los… »\nSrbija je spremna na razgovore i postizanje kompromisnih rešenja za KiM, ali nikada neće pristati na poniženje, izjavio je predsednik Srbije Aleksandar Vučić. Srbija je spremna na razgovore i postizanje kompromisnih rešenja za KiM, ali nikada neće… »\nPredsednik SNS Aleksandar Vučić zakazao je za ponedeljak hitnu sednicu Predsedništva SNS na kojoj će se raspravljati o odnosima u vladajućem bloku, jer u najjačoj stranci sumnjaju u lojalnost pojedinih koalicionih partnera. Predsednik SNS Aleksandar… »\n02.11.2019 Mondo, kategorije


IVICA DAČIĆ: Konsultacije od 19. aprila, za međustranački dijalog se prijavilo mnogo partija | Novosti.RS\nDačić je, u emisiji Sučeljavanje na RTV Vojvodini, rekao da bi posrednici iz Evropskog parlamenta eventualno 7. maja došli u Beograd na razgovore sa njim, kako bi se dogovorio početak dijaloga u junu.\nU tom periodu, dodao je on, dok traju te onlajn konsultacije, gledamo da zakažemo razgovore sa stranakama koje ne žele posredovanje Evropskog parlamenta.\nDačić je rekao da će pozvati i predsednika Srbije Aleksandra Vučića da se pridruži tom drugom procesu.\nPrijavio se veliki broj stranaka za taj međustranački dijalog, a jedan deo njih ne želi da se razgovara o izbornim sulovima u prisustvu stranaca, rekao je Dačić o svom pozivu strankama da predaju platforme.\nIvica Dačić Aleksandar Vučić međustranački dijalog Evropski parlament\nMEĐUSTRANAČKI dijalog o poboljšanju izbornih uslova, bez posredovanja Evropskog parlamenta, počeo je u sredu u Skupštini Srbije sastankom predstavnika 26 partija sa naše političke scene, koji je trajao nešto više od četiri sata.\nPREDSEDNIK Srbije Aleksandar Vučić prisustvovaće danas, na poziv predsednika Skupštine Srbije Ivice Dačića, početku razgovora sa predstavnicima političkih partija.\n28. 04. 2021. u 15:38\nDAČIĆ O MEĐUSTRANAČKOM DIJALOGU: Neće mi EP određivati koga ću pozvati\nPREDSEDNIK Skupštine Srbije Ivica Dačić izjavio je danas da mu poslanici Evropskog parlamenta neće određivati koga će pozvati da učestvuje u međustranačkom dijalogu o predstojećim izborima.


Sale za konferencije i sastanke Archives - PKS-RPK Novi Sad\nRegionalna privredna komora Novi Sad raspolaže sa tri tehnički opremljene sale pogodne za prezentacije, promocije, seminare, biznis forume, poslovne sastanke i VIP salonom.Sve sale imaju pristup Internetu i najsavremeniju tehničku opremu shodno Vašim potrebama. Raznolikost sadržaja, visok kvalitet usluga i koncept „sve na jednom mestu“ čine Regionalnu privrednu komoru Novi Sad idealnim mestom za poslovne sustrete.\nBela sala je prostor namenjen za organizaciju poslovnih susreta, sastanaka, seminara, okruglih stolova i drugih oblika edukacije. Prostor poseduje svu neophodnu opremu za održavanje poslovnih sastanaka.\nPlava sala je prostor namenjen za organizaciju poslovnih susreta, sastanaka, seminara, okruglih stolova i drugih oblika edukacije. Prostor poseduje svu neophodnu opremu za održavanje poslovnih sastanaka.\nCrvena sala je prostor namenjen za organizaciju poslovnih susreta, sastanaka, seminara, okruglih stolova i drugih oblika edukacije. Prostor poseduje svu neophodnu opremu za održavanje poslovnih sastanaka.


Moskva podržala humanitarni prekid vatre\nRuski ministar spoljnih poslova Sergej Lavrov podržao je danas plan o svakodnevnim prekidima vatre u Siriji zbog humanitarnih razloga i obećao da će Moskva izvršiti pritisak na predsjednika Bašara al Asada da ga i on prihvati, saopštio je Međunarodni komitet Crvenog krsta (MKCK).\nMinistar Lavrov "jasno je pristao" i rekao da "podržava" ideju o dvočasovnim prekidima vatre svakog dana radi pružanja pomoći sirijskom stanovništvu, izjavio je poslije susreta sa Lavrovom predsjednik MKCK Jakob Kelenberger.\nNa pitanje da li je Lavrov obećao da će Rusija izvršiti pritisak na sirijske vlasti u vezi sa planom, Kelenberger je odgovorio: "Da, upravo tako".\nSastanak Kelenbergera i Lavrova u Moskvi trajao je 90 minuta, a MKCK se nada da će konkretni rezultati biti vidljivi na terenu za nekoliko dana.\nRusija je jedan od posljednjih Asadovih saveznika i smatra se da ima određeni uticaj na sirijske vlasti.\nMKCK, jedina međunarodna agencija koja ima razmještene radnike u Siriji, predložila je 21. februara da sirijske snage bezbjednosti i njihovi protivnici svakog dana prekinu neprijateljstva na dva sata da bi se u zonama sukoba izvršila evakuacija ranjenih i ispručila hrana.\nDanas su u Damasku izbili najoštriji sukobi pobunjenika i snaga bezbjednosti od početka jednogodišnjeg ustanka protiv Asadove vlasti, izjavili su opozicioni aktivisti.\nPrema podacima UN, više od 8 000 ljudi je poginulo u nasilju, a 230 000 primorano da napusti domove, od kojih je 30 000 lica završilo u inostranstvu.\nZajednički tim stručnjaka UN i Organizacije za islamsku saradnju, koji predvodi sirijska vlada, počeo je misiju procjene humanitarnih potreba stanovništva širom Sirije.


Katastar rudarskog otpada | | Stakleno Zvono e-TV magazin\nU Centru za kulturu Gradac u Raški je održana prva javna prezentacija projekta ’’Katastar rudarskog otpada’’, na kojoj su predstavnici ministarstva, rudarstva i energetike i članovi projektnog tima, predstavili metodologiju projekta, dosadašnje rezultate i najavili naredne korake projekta koji je započeo 2017 godine, a završava se 2020 godine.\nProjekat “Katastar rudarskog otpada” bavi se izradom baze podataka svih aktivnih i napuštenih lokacija rudarskog otpada u Srbiji, kako bi formirao inventar lokacija rudarskog otpada u formi katastra. Cilj je harmonizacija zakonodavstva sa regulativom EU u sektorima rudarstva i zaštite životne sredine, konkretno kroz razvoj i poboljšanje sistema upravljanja rudarskim otpadom. Dragana Jelisavac Erdeljan šef Odseka za rudarstvo Ministarstva rudarstva i energetike rekla je da će posle završetka projekta u februaru 2020. godine katastar rudarskog otpada biti dostupan javnosti.\nDragana Jelisavac Erdeljan – šef Odseka za rudarstvo Ministarstva rudarstva i energetike\nSa jasnom slikom otpada gde se nalazi, sa lokacijama i\trezultatima laboratorijskih analiza koje će pokazati štetne\tuticaje na životnu sredinu i ljude, stvara se mogućnost i dobra\tbaza da u budućem periodu država, koja je nadležna za ovaj otpad\tkrene u postupak remedijacije i rekultivacije lokacija koje su\tnajkritičnije. Ovaj projekat će nam kao još jedan od rezultata u\tfinalnoj fazi dati i tri studije slučaja kroz koje će biti\tprocenjene i visine ulaganja u ovakve radove na lokacijama sa\topasnim i neopasnim inerntnim otpadom – istakla je Dragana\tJelisavac, Erdeljan šef Odseka za rudarstvo Ministarstva rudarstva\ti energetike.\njavna prezentacija projekta\nOsam timova inženjera i tehničara rudarske i geološke struke obišlo je do sada 250 lokacija širom zemlje i utvrdilo da se u Srbiji nalazi 105 lokacija sa većim količinama rudarskog otpada. U dogovoru projektnog tima i Ministarstva rudarstva i energetike izabrana je 41 lokacija koje su predmet detaljnog ispitivanja: uzorkovanja zemljišta, rudarskog otpada, podzemnih i površinskih voda kao i hemijske analize i procene stabilnosti.\nNikola Rudić, stručnjak na projektu\nUkupna zapremina rudarskog otpada je iznosila približno 24 miliona\tmetara kubnih, a da se 41 lokacija koja je uzeta za detaljna\trazmatranja sadržala su 80 odsto od tog materijala. U zavisnosti od\tmaterijala koji se eksploatisao, da li je rudarski otpad ili odlagalište, pravio se i detaljni plan uzorkovanja i istraživačkih\tradova – rekao je Nikola Rudić, stručnjak na projektu.\nPresek aktivnosti u projektu\ndr Piter Bajer, tim lider projekta\nPozadina ovog projekta je jedan od zahteva Zakona o rudarstvu Republike Srbije, koji podrazumeva izradu baze podataka svih lokacija rudarskog otpada, koji prema rečima dr Piter Bajera, tim lider projekta uključuje i različita odlagališta i flotacijska jalovišta. Ovu bazu podataka nazivaju takođe katastar rudarskog otpada. Flotacijska jalovišta su dva u okviru Karadaka i Rudnice, a katastar će sadržati podatke i o aktivnim rudnicima kao i podatke sa napuštenih lokacija rudarskog otpada.\nTe lokacije sadrže ukupno 80 odsto identifikovanog rudarskog otpada i nalaze se ukupno u 21 opštini. Na teritoriji opštine Raška nalazi se sedam od ukupno 41 izabrane lokacije za dalje istraživanje.\nĐorđe Gogić, zamenik predsednika opštine Raška\nPrilike na svetskom tržištu uveliko su diktirale tražnju\todređenih vrsta ruda pa su trenutno jedini aktivni rudnici na\tteritoriji naše opštine Ibarski rudnici kamenog uglja koji se bave\ti eksploatacijom bornih minerala, zatim rudnici koji se bave\tproizvodnjom i reciklažom magnezijuma i oni koji eksploatišu\tkameni agregat. Mnoge svetski poznate rudarske kompanije istražuju\tležišta rudnog bogatstva na teritoriji naše opštine. Tako je\tkanadska firma pronašla nekoliko napuštenih rudnika uglja i\togromne rezerve rude bora kod Baljevca na Ibru. Ovaj rudnik bi mogao\tda bude u funkciji preko 20 godina. Opština Raška je spremna da\tsarađuje sa rudarskim kompanijama, ali će uvek insistirati na\tpoštovanju zakona kojim se regulište zaštita životne sredine\tistakao je Đorđe Gogić, zamenik predsednika opštine Raška.\nOd dobijenih rezultata istraživanja formiraće se digitalna baza podataka “katastar rudarskog otpada” koja do sada u Republici Srbiji nije postojala. Cilj projektnih aktivnosti je usaglašavanje sa zakonskom regulativom EU kao i razvoj i unapređenje sistema upravljanja rudarskim otpadom u Republici Srbiji. Projekat “Katastar rudarskog otpada” vredan je 2,1 milion evra, EU finansira u iznosu od 90 odsto sredstava dok preostalih 10 odsto obezbeđuje Republika Srbija.\nNajbolje fotografije Fotokonkursa Zavoda 2014. (49.5%)\nUlaganja u nove rudnike (25.6%)\nBAZA PODATAKA EKOLOŠKIH NVO U REPUBLICI SRBIJI (24.7%)\nObjavljen broj 6 EMC biltena (24.7%)\nStrategije razvoja Despotovca i Kragujevca (24.7%)\nTags: BAZA PODATAKAkatastarMinistarstvo rudarstva i energetikeProjekatRaškarudarski otpadrudarstvo\nPrevious story Najveće rečno zaštićeno područje u Europi!


Slobodna Hercegovina » Trebinje: Počinju 18. susreti mladih RS\nTrebinje: Počinju 18. susreti mladih RS\nMinistarstvo porodice, omladine i sporta Republike Srpske i Omladinski savjet Srpske od danas do 28. avgusta u Trebinju organizuju 18. Susrete mladih Republike Srpske.\nSusreti mladih Srpske su tradicionalna manifestacija koja mladim ljudima 18. put pruža mogućnost okupljanja, druženja, razvijanja ideja i rada na programima namijenjenim mladima, saopšteno je iz Omladinskog savjeta Republike Srpske.\nSvrha manifestacije je da doprinese promociji omladinskog rada i stvaralaštva, kulturološkog diverziteta i umjetnosti, te da dodatno doprinese unapređenju odnosa mladih iz različitih regija Republike Srpske.\nOpšti cilj manifestacije je da podstakne mlade na umrežavanja, kreativan rad i druženje kroz zabavu i interaktivno učenje.\nManifestacija će značajno doprinijeti razvoju i unapređenju osjećaja zajedništva među mladim ljudima, učesnicima događaja, i prevazilaženju predrasuda, te poslužiti kao jedinstveno okruženje u kojem će mladi raditi na razvijanju zajedničkih ideja s ciljem poboljšanja sopstvenog položaja.\nOvogodišnji susreti mladih imaće i humanitarni karakter, stoga su učesnici obavezni da doniraju dvije knjige – jednu knjigu opšte literature i jedan udžbenik za osnovnu ili srednju školu, a biće organizovano i dobrovoljno davanje krvi za sve one koji to budu željeli.\nSvečanom otvaranju manifestacije u 19.30 časova u Domu mladih Trebinje prisustvovaće predstavnici Vlade Republike Srpske, grada Trebinja, omladinskih organizacija iz zemlje i regiona, te predstavnici kulturnog i javnog života.\n23. avgust: Susret Željke Cvijanović sa Hercegovcima u Srbiji


Razvojna agencija Srbije i Privredna komora Srbije, na osnovu Ugovora o zajedničkoj organizaciji nastupa domaćih privrednika na međunarodnom sajmu organske hrane „BIOFACH“2020 Nirnberg, Nemačka zaključenog dana 26.09.2019. godine između Razvojne agencije Srbije i Privredne komore Srbije i Pravila o učestvovanju na sajmu od 26.8.2019. godine, zajednički objavljuju\n„BIOFACH“ 2020, NIRNBERG, NEMAČKA\nRazvojna agencija Srbije i Privredna komora Srbije, a u saradnji sa Švajcarskim programom za promociju izvoza (SIPPO), organizuju nastup srpskih privrednika u okviru nacionalnog štanda Srbije na predstojećem međunarodnom sajmu organske hrane „BIOFACH“ 2020, koji će se održati u Nirnbergu, Nemačka, u periodu od 12. do 15. februara 2020. godine.\nNa sajmu „BIOFACH“ 2020, srpski organski proizvođači predstaviće svoje proizvodne programe na nacionalnom štandu Srbije, u Hali „4A“ površine 101,14 m2.. Nastup na međunarodnom sajmu omogućava izlagačima da predstave svoje proizvode i plasiraju ih na nova tržišta, kao i da pospeše postojeće i steknu nove poslovne kontakte.\n„BIOFACH“ (www.biofach.de/en) predstavlja najveći svetski sajam u oblasti organske proizvodnje koji se svakog februara održava u Nirnbergu (Nemačka) od 1990. godine. Okuplja više od 3.000 izlagača i obiđe ga preko 50.000 posetilaca iz više od 130 zemalja. Sajam je sveobuhvatnog sadržaja, pored međunarodne izložbe organskog sektora, to je mesto trgovine i poslovanja, ali i mesto na kojem se kreiraju politike i trendovi u sektoru.\nPopunjena, potpisana, overena i skenirana prijava kao i skenirano Uverenje Poreske uprave Ministarstva finansija o izmirenju dospelih poreza primaće se do četvrtka, 10. oktobra do 16 časova, a šalju se elektronskom poštom na e-mail: ivan.lazic@pks.rs i mailto:bojana.lalovic@pks.rs\nZa sve neophodne informacije, možete kontaktirati predstavnike Privredne komore Srbije – Bojana Lalović na broj 011/3300 919 i 066/8751 264 ili Ivan Lazić na broj 066/8751 173.


Svetsko Prvenstvo u Fudbalu 2010: Partizan pobedio Makabi\nPariz je od sinoć bar 200 kilometara bliži Humskoj!!! Košarkaši Partizana priredili su u utorak uveče još jednu senzaciju u Evroligi, pobedivši izraelski Makabi na njegovom parketu u prvoj utakmici četvrtfinalne serije (85:77), što se vrlo lako može ispostaviti kao najvažniji trijumf u poslednjoj deceniji!\nCrno-beli su na fajnal-for turniru poslednji put učestvovali pre 12 godina, ali od juče imaju sasvim izgledne šanse da se početkom maja nađu u Parizu, gde će se ove sezone birati novi šampion Starog kontinenta.\nMakabi je, da sve bude još neverovatnije, u prvom poluvremenu imao i 21 poen prednosti, ali je na kraju ipak ostao kratkih rukava. Izabranici Duška Vujoševića već sutra imaju priliku da novom pobedom praktično zapečate sudbinu ekipe iz Tel Aviva, a ukoliko se to i ne desi, preostaju dve utakmice u beogradskoj "Areni"...\nFantastični Dušan Kecman, koji je Makabiju ubacio 29 poena, uz retko precizan šut iz igre (za dva 3/4, za tri 7/9, plus tri skoka i tri asistencije), doveo je Partizan do najvažnije pobede u dosadašnjem delu sezone, a u prvom poluvremenu praktično je igrao bez pomoći saigrača! Nervozan početak i veliki broj grešaka srpskog šampiona dozvolili su Makabiju da se razmahne, da već u prvoj četvrtini stekne 15 poena prednosti (27:12), koju je zatim dodatno povećao (34:13, 36:15), ali je Kecman uspeo da zaustavi nalet Geršonovih izabranika i uspostavi kakvu-takvu ravnotežu na utakmici. A, kada su mu se u drugom poluvremenu pridružili i Marić, Mekejleb, Veseli, Roberts, prednost Makabija počela je nezadrživo da se topi.\nNa početku poslednje četvrtine Rašić je pogodio trojku za 66:61, posle čega su crno-beli zaigrali još agresivnije, sa većim samopouzdanjem, shvativši da "Nokija" arena baš i nije neosvojiva. Nekoliko trenutaka kasnije usledila su dve nove trojke "pomahnitalog" Kecmana i potpuni rezultatski preokret (67:70, 72:73), posle čega Makabi više nije bio u stanju da organizuje smislen napad. U penal završnici Partizan je demonstrirao daleko jače živce i, paradoksalno, veće iskustvo, što je bilo dovoljno za važan trijumf i vođstvo u seriji od 1:0.\nPosted by Milos Radakovic at 19:30


Lavrov: Rusija se zalaže za smanjenje tenzija na Korejskom poluostrvu - Sputnjik Srbija\nLavrov: Rusija se zalaže za smanjenje tenzija na Korejskom poluostrvu\n17:47 13.03.2018 (osveženo 17:50 13.03.2018) Preuzmite kraći link\nRusija visoko ceni učešće lidera Južne Koreje Mun Džae Ina u mirnom rešavanju problema Korejskog poluostrva, izjavio je ministar spoljnih poslova Rusije Sergej Lavrov na sastanku sa specijalnim izaslanikom južnokorejskog predsednika Čon Jui Jongom.\n„Veoma cenimo lično učešće predsednika Mun Džae Ina u promovisanju mira na Korejskom poluostrvu i u našem bilateralnom partnerstvu“, rekao je Lavrov.\nOn je dodao da Rusija ceni napore Južne Koreje u okviru rešavanje situacije u Severnoj Koreji.\n„Rusija se dosledno zalaže za smanjenje tenzija i prelazak sa konfrontacijske retorike na konkretne puteve traženja uzajamno prihvatljivih rešenja. U tom smislu su nam veoma dragoceni vaši utisci i vaša procena situacije“, rekao je Lavrov obraćajući se Čon Iui Jongu i zahvalio mu je što je došao na razgovore.\nSpecijalni predstavnik predsednika Južne Koreje Čon Jui Jong je nakon sastanka sa ministrom Lavrovom izjavio da je Južna Koreja uputila zahtev Rusiji da podrži sastanke između lidera Severne i Južne Koreje, kao i predsednika SAD i lidera Severne Koreje.\nIzaslanik južnokorejskog predsednika rekao je da su se strane dogovorile o zajedničkom traženju mirnog rešavanja problema u vezi sa Severnom Korejom.\n„Lavrovu sam što detaljnije moguće objasnio specijalni predlog Seula. I mi smo se dogovorili o zajedničkim koracima Rusije i Južne Koreje radi uspešnog održavanja samita“, rekao je specijalni izaslanik nakon sastanka sa Lavrovom.\n„Rusija je uvek igrala konstruktivnu ulogu“, istakao je Čon Jui Jong.\nKina — jedini garant sporazuma SAD i Severne Koreje\nRukovanje veka: Mogu li Tramp i Kim opet da šokiraju planetu — do maja\nSergej Lavrov, Južna Koreja, Severna Koreja, Rusija


Kako do besplatnog obrazovanja i predavanja sa najboljih univerziteta u svetu | Kursevi stranih jezika, škole jezika i jezička putovanja verbalista\n12-Dec-2015 · by Verbalist\nJedan od najprestižnijih univerziteta na svetu i drugi najstariji univerzitet u SAD nudi niz besplatnih kurseva iz gotovo svih oblasti. U sklopu programa “Open Yale Courses” ljudi širom sveta mogu da prate predavanja koja ih zanimaju, a sve što vam je za to potrebno jeste – pristup internetu.\nVelika prednost ovih kurseva jeste činjenica da nije potrebna nikakva registracija, a svi kursevi mogu da se nađu na njihovom Jutjub kanalu. Glavna mana je u tome što “Jejl” ne daje mogućnost sertifikata kroz ovaj program.\nI najstariji univerzitet u Americi nudi besplatne kurseve, i to neke od najzanimljivijih tema poput “Nauka i kuvanje” i “Super-Zemlja i život” o vanzemaljskom životu. Harvard je, zajedno sa čuvenim “MIT” univerzitetom osnovao najpoznatiju platformu za učenje putem interneta, edX, na čijoj Jutjub stranici možete pronaći mnoštvo kurseva, predavanja i predmeta za svačiji ukus.\nČuveni Univerzitet u Kaliforniji “Berkli” ima verovatno najbolje organizovane besplatne programe. Njih takođe možete da pratite na platformi edX u delu posvećenom Berkli univerzitetu.\nKurseve možete samo da odslušate “za svoju dušu”, ali za par desetina dolara možete da dobijete i sertifikat na kućnu adresu. Sva predavanja su snimana na samim predavanjima.\nAko pratite seriju “Štreberi”, verovatno znate da je “MIT” jedan od najpoznatijih univerziteta kada su tehničke nauke u pitanju. Iako prateći njihove kurseve iz udobnosti sopstvenog kreveta nećete tehnički postati inženjer, mogu da vam budu od velike pomoći ukoliko ste, na primer, na Mašinskom ili Elektrotehničkom fakultetu.\n“MIT” takođe zahteva registraciju pre početka kursa, ali možete da se priključite čak i nakon što je kurs počeo i sve je u potpunosti besplatno.\nTagged: edukacija mladih, Kako da..., univerziteti u Americi


Svečano otvaranje seminara dizajna i brendiranja BEST Design Week\nBeograd, 09. Decembar 2011. PR Objave: Poziv -\n"BEST Design Week" - seminar dizajna i brendiranja, održaće se u Beogradu od 12. do 17. decembra 2011. godine. Organizator događaja je Udruženja studenata tehnike Evrope - BEST Beograd, u saradnji sa međunarodnom školom za edukaciju i informatiku ITAcademy.\nSvečano otvaranje Seminara će se održati u ponedeljak, 12. decembra, sa početkom u 12h, u prostorijama ITAcademy u Zemunu, ulica Cara Dušana 34. Otvaranju će prisustvovati Branko Kovačević, Rektor Univerziteta u Beogradu, Goran Šehović, ispred Grada Beograda, predstavnik ITAcademy, prijatelji BEST-a kao i predstavnici kompanija koje su podržale događaj.\nTokom pet dana trajanja Seminara, studenti svih tehničko-tehnoloških i prirodno-matematičkih fakulteta Univerziteta u Beogradu će imati priliku da, od strane eminentnih predavača, steknu znanja iz oblasti brendiranja, ali i da savladaju rad u softverskim programima za dizajn.\nCilj seminara je da studentima omogući da kroz niz besplatnih treninga unaprede svoje veštine u ovoj oblasti koju prepoznajemo kao neophodnu komponentu modernog obrazovanja. Seminar sadrži teorijski deo, kroz koji će se studenti upoznati sa pojmovima brendiranja, kreiranja vizuelnog identiteta i dizajna, ali i praktični deo, koji će se odnositi na rad u softverskim paketima za dizajn.\nNa ovaj način BEST Beograd želi da doprinese komplementarnom obrazovanju studenata i daljem razvoju njihove profesionalne karijere. Planiramo da seminar u godinama koje dolaze postane prepoznatljiv brend Udruženja studenata tehnike Evrope - BEST Beograd.\nZa više informacija o seminaru i načinu prijave posetite internet prezentaciju www.best.rs/bdw kao i prezentaciju Udruženja www.best.rs.\ndizajn, best beograd, seminar dizajna, brendiranje, it academy\nU cilju povećanja svesti o važnosti UI/UX dizajna u IT sektoru, edukaciji i šansi za razmenu... Više...\nKao jedan od izlagača na ovogodišnjem Mikser festivalu "Neizdrž", kompanija "Ktitor" uručila... Više...


Nikola Jovanović, potpredsednik Narodne stranke, u kampanji za bojkot opštih izbora u Srbiji. Beograd, 14. maj 2020.\nŠta je opozicija u Srbiji dobila bojkotom izbora?\nU budućem sazivu Skupštine Srbije, prema preliminarnim rezultatima parlamentarnih izbora, od stranaka koje su do sada bile u opoziciji, ne računajući stranke nacionalnih manjina, ulazi samo jedna partija.\n„Opozicija je uspela u tome da delegitimiše multipartijski sistem u zemlji, međutim, to nikako neće opstruisati sam rad parlamenta u sastavu u kome je on izabran, tako da je pitanje šta je tom automarginalizacijom opozicija dobila“, ocenjuje za Radio Slobodna Evropa (RSE) Marko Kmezić, predavač u Centru za studije Jugoistočne Evrope na Univerzitetu u Gracu.\nBLOG RSE o izbornom danu u Srbiji\nPrema poslednjim podacima Republičke izborne komisije (RIK), na osnovu 64,07 odsto obrađenog biračkog tela, najviše glasova osvojila je lista "Aleksandar Vučić - za našu decu" - 61,59 odsto glasova. Sledi dosadašnji koalicioni partner naprednjaka, koalicija Socijalističke partije Srbije i Jedinstvene Srbije sa 10,37 odsto glasova.\nCenzus je prešao i Srpski patriotski savez (SPAS) na čelu sa Aleksandrom Šapićem, predsednikom beogradske opštine Novi Beograd i bivšim vaterpolo reprezentativcem koji je osvojio 3,64 odsto glasova.\nU parlament ulaze i stranke i liste nacionalnih manjina, Savez vojvođanskih Mađara, lista Muamera Zukorlića, lista Sulejmana Ugljanina i koalicija albanskih partija.\nNijedna od ostalih opozicionih stranaka koje su učestvovale u izbornoj trci nije uspela da pređe cenzus od tri odsto.\nStranke opozicije okupljene oko Saveza za Srbiju ostale su dosledne ideji bojkota izbora koji su u nedelju 21. juna održani na republičkom nivou, pokrajinskom u Vojvodini i lokalnom. Ove stranke su bojkot proglasile još u septembru prošle godine smatrajući da ne postoje uslovi za slobodne i fer izbore.\nRezultati izbora ne moraju značiti nužno da je opozicija doživela fijasko, smatra politikolog Duško Radosavljević.\n„Ako se pobednik na izborima toliko ponese i smatra da je dobio puno i legitimno pravo da odlučuje o sudbini svih građana, tu jako greši. Kao što, sa druge strane, ni predstavnici opozicije ne smeju da pomisle da su svi ljudi, koji u nedelju nisu izašli na izbore, glasači ili članovi opozicije“, navodi Radosavljević.\nIzlaznost i legitimitet\nPrema dosadašnjim podacima RIK-a izlaznost na izborima u nedelju bila je 50,32 odsto upisanih birača. Posmatračka misija CRTA je saopštila da je izlaznost 49 posto, dok je procena izlaznosti posmatračke misije CeSID-a na uzorku bez glasova sa Kosova, iz inostranstva i iz zatvora 47,7 odsto.\nIzlaznost na ovogodišnjim parlamentarnim izborima najniža je od uvođenja višestranačja 1990. godine kada je reč o republičkim izborima, rečeno je za RSE u CESID-u.\nPrimera radi, na prethodnim parlamentarnim izborima 2016. godine iznosila je 56,7 odsto. Ipak, za izlaznost na parlamentarnim izborima nema propisanog zakonskog praga.\nA upravo je procenat izlaznosti liderima Saveza za Srbiju bio argument da odmah po zatvaranju birališta ocene da je bojkot uspeo i da vlast koja će biti formirana neće imati legitimitet.\nPredsedavajući opozicionog Saveza za Srbiju (SzS) Dragan Đilas ocenio je da su ovi izbori sa „najmanjom izlaznošću (birača) u istoriji moderne Srbije“ i da sada postoje samo dva puta - produbljavanje krize ili priprema za održavanje slobodnih izbora.\nPredsednik pokreta Dveri, člana SzS, Boško Obradović izjavio je da dosadašnja vlast nema više nikakav legitimitet i da će budući saziv Narodne skupštine biti bez opozicije. On je naveo da je izlaz iz političke krize prelazna tehnička vlada i novi izbori.\nLider Srpske napredne stranke, apsolutnog pobednika nedeljnih izbora, Aleksandar Vučić poručio je nakon objave prvih rezultata da je ovo za naprednjake istorijska pobeda.\n„Dobili smo ogromno poverenje građana. Dobili smo više dva miliona glasova, pobedili smo svugde, pobedili tamo gde nikada pre nismo, pobedili smo strahovito uverljivo“, rekao je Vučić.\nNa pitanje novinara da li je budući sastav parlamenta onakav kakav je želeo, Vučić je odgovorio da narod bira ko će ući u parlament a ko ne.\n„Sam legitimitet koji proizilazi iz male izlaznosti je slab argument. Imamo dosta primera u uporednoj praksi gde i sa manjom izlaznošću niko ne dovodi u pitanje izabranu većinu“, navodi Marko Kmezić.\nKmezić smatra da se legitimnost izbora može dovesti u pitanje kroz posmatranje čitavog izbornog procesa i onog što je prethodilo izborima, poput medijske zastupljenosti i funkcionerske kampanje.\n„Mislim da je potrebno mnogo više napora da ukažu na sve neregularnosti i obrazlože razloge svog neizlaska na izbore. I u tom smislu ja bih se složio sa tim da trenutna većina ne uživa legitimitet“, navodi Kmezić.\nŠta sada predstoji opoziciji?\nZvaničnici Evropske unije i Sjedinjenih Američkih Država pozivali su opoziciju da izađe na izbore. U tom cilju bio je organizovan i međustranački dijalog vlasti i opozicije u Srbiji uz posredstvo predstavnika Evropskog parlamenta. Taj dijalog trebalo je da dovede do poboljšanja izbornih uslova, ali je deo opozicije smatrao da ni rezultati koji su postignuti nisu dovoljni.\nŠta sada preostaje opoziciji s obzirom da je praktično neće biti u parlamentu i da neće imati institucionalnu mogućnost da deluje?\nMarko Kmezić sa Univerziteta u Gracu kaže da je ono što opoziciji nedostaje jasan pravac i program kuda bi oni i na koji način bi drugačije vodili zemlju.\n„Šta je to što oni zapravo nude svojim biračima. Ja mislim da je opozicija bila dosta fokusirana na borbu protiv Vučića a da su se jako slabo obraćali svojim biračima da daju neku konkretnu ponudu“, navodi Kmezić.\nDrugi kolosek kojim opozicija treba da ide, dodaje on, je ukrupnjavanje.\nSlično mišljenje iznosi i politikolog Duško Radosavljević koji ocenjuje da srpsku opoziciju čeka nužno grupisanje u dve do tri kolone i nuđenje rešenja za ključna pitanja.\n„Ali morao bi malo po malo da se pravi konsenzus. Ako se nastavi ovo pokazivanje mišića sa jedne strane, a sa druge jogunasto odbijanje, to neće biti dobro“, ocenjuje Radosavljević.\nPredsednik Srbije i lider pobedničke partije Aleksandar Vučić je u izbornoj noći poručio da će naprednjaci u formiranju naredne Vlade Srbije pokazati da nisu bahati i da će uzimati ljude i sa lista koje nisu prešle cenzus.\n„Da napravimo Vladu koja će da donosi ključne odluke i da ima još širi konsenzus", poručio je Vučić, ali nije detaljnije objasnio na koga bi se ova ideja mogla odnositi.


U planu je da Srbija pređe na upotrebu vodonika kao goriva - AgroSmart\n-Nema važnije teme za razvoj celokupne privrede i život stanovništva Srbije od energetike. Ovih dana se očekuje predlog uredbe Evropske komisije o tzv. taksi na ugljenik na granici – Carbon border adjustment mechanism (CBAM). Upravo ovo će odlučivati da li će naša privreda biti konkurentna, da li ćemo preživeti ili nećemo, da li će naši proizvodi, bilo cement, čelik, poljoprivredne mašine, mleko… moći da budu konkurentni cenom kada ih izvozimo na druga tržišta, rekao je Čadež.\nPotpredsednica Vlade Srbije i ministarka rudarstva i energetike prof. dr Zorana Mihajlović, rekla je da primena Zelene agende ne znači gubitak radnih mesta i gašenje elektrana već prilika da srpska privreda bude ne samo održiva, nego i predvodnik u tom procesu.\n–Vodonična strategija će do 2050. godine stvoriti značajan broj novih radnih mesta u Nemačkoj i generisati 80 milijardi evra godišnje, kazala je Rajhe.


Ericsson predstavio svoje rešenje za verifikaciju uređaja i aplikacija\nEricsson predstavio svoje rešenje za verifikaciju uređaja i aplikacija – Personal magazin\nSa ekspanzijom tržišta mobilnih uređaja došlo je i do znatnog povećanja upotrebe novih usluga i servisa od strane korisnika. Na ovom konkurentnom tržištu, kada korisnici kupe novi proizvod ili se…\nSa ekspanzijom tržišta mobilnih uređaja došlo je i do znatnog povećanja upotrebe novih usluga i servisa od strane korisnika. Na ovom konkurentnom tržištu, kada korisnici kupe novi proizvod ili se pretplate na uslugu, oni očekuju najbolje korisničko iskustvo već od prvog dana. Upravo zbog ovog podatka, proizvođačima uređaja i operatorima od ključnog je značaja da obezbede kvalitetnu ponudu pre puštanja uređaja ili servisa na tržište.\nDa bi pomogao operatorima, Ericsson je predstavio svoje rešenje za verifikaciju uređaja i aplikacija. Do sada su samo „pametni telefoni“ bili testirani na ovaj način, a sada je moguće verifikovati kvalitet samih aplikacija, kao i machine-to-machine (M2M) uređaja.\nPovezivanjem na operatorovu mrežu, Ericssonova Experience laboratorija omogućuje proizvođačima uređaja i operatorima da provere performanse svojih uređaja i aplikacija. Ericssonovi automatizovani alati za verifikaciju ubrzavaju proces kako bi se osiguralo da uređaji i aplikacije podležu regulatornim, međunarodnim i specifičnim zahtevima mreže.\nEricsson predstavio svoje rešenje za verifikaciju uređaja i aplikacija was last modified: February 25th, 2013 by Redakcija\nEricsson Cloud rešenja na MWC2013\nPartnerstvo kompanija Ericsson i Gemalto za bolja M2M rešenja


Sekretar - CRVENI KRST ČAČAK Zvanična prezentacija\nSekretar Crvenog krsta Čačak obavlja sledeće zadatke:\n• odgovoran je za izvršavanje odluka i zaključaka Skupštine i Upravnog odbora;\n• podnosi izveštaje o aktivnostima između sednica organa;\n• predlaže finansijski plan i podnosi izveštaj o njegovoj realizaciji;\n• naredbodavac je za izvršenje Finansijskog plana i odgovoran je za zakonito materijalno i finansijsko poslovanje Crvenog krsta Čačak;\n• stara se o finansijskim i materijalnim sredstvima za rad;\n• naredbodavac je za raspolaganje sredstvima do visine utvrđene odlukom Upravnog odbora;\n• predlaže donošenje programa rada,odluka i drugim iopštih i pojedinačnih akata;\n• u skladu sa Zakonom o radu donosi akt o Sistematizaciji poslova,potpisuje Pojedinačni kolektivni ugovor ili donosi Pravilnik o radu;\n• donosi pojedinačna akta iz radnog odnosa;\n• donosi normativna akta u skladu sa zakonom i druga akta kojima se regulišu unutrašnja pitanja funkcionisanja organizacije;\n• zastupa Crveni krst Čačka u pravno-finansijskim poslovima sa trećim licima;\n• sarađuje sa nadležnim organima u izvršavanju javnih i drugih ovlašćenja;\n• organizuje i rukovodi radom sekretarijata;\n• obavlja i ostale zadatke koji proizilaze iz programa rada Crvenog krsta Čačak.\nZa svoj rad, Sekretar odgovara Upravnom odboru.\nSekretar može biti razrešen dužnosti i pre isteka mandata, ako Upravni odbor utvrdi da funkciju Sekretara ne vrši u skladu sa Zakonom, Statutom, Misijom i Osnovnim principima Crvenog krsta ili bude postavljen ili izabran na funkciju nespojivu sa mandatom Crvenog krsta, kao i ako narušava ugled i nanosi štetu Crvenom krstu.\nSekretar može biti razrešen dužnosti pre isteka mandata i u slučaju da neuspešno izvršava utvrđene zadatke ili zloupotrebi svoja ovlašćenja.\nPod narušavanjem ugleda i nanošenje štete organizaciji Crvenog krsta podrazumeva se:\n• delovanje kojim se omalovažavaju Misija i Osnovni principi Međunarodnog pokreta;\n• uživanje opojnih droga i alkoholizam;\n• nasilničko ponašanje;\n• učešće u akcijama ili aktivnostima ili promocija ideja i stavova koji su u suprotnosti sa Misijom i Osnovnim principima;\n• bude kažnjen za krivična dela utvrđena pravosnažnom sudskom presudom ili bude pokrenuta istraga za krivična dela za koja je propisana bezuslovna kazna zatvora i na taj način nedvosmisleno doprineo narušavanju ugleda Crvenog krsta nanoseći mu štetu;\n• učešće u poslovima vezanim za: hazardne igre, trgovinu naoružanjem, poslove u čijem se obavljanju na bilo koji način primenjuje nacionalni, verski, rasni, etički i slični kriterijumi, poslovi čuvarske i nadžorničke službe u kazneno-popravnim ustanovama, poslove koji zahtevaju primenu sile, kao i poslove koji se mogu smatrati nehumanim, nemoralnim ili nedopuštenim po zakonu;\n• neracionalno i nezakonito trošenje finansijskih sredstava organizacije Crvenog krsta Čačak;\n• netačno prikazivanje podataka o ispunjavanju uslova za imenovanje za\n• druga pitanja u suprotnosti sa zakonom, a sa kojim Upravni odbor nije bio\n• upoznat prilikom imenovanja sekretara;\n• Sekretar, takođe, može da bude razrešen na zahtev višeg Upravnog odbora koji je dao saglasnost za imenovanje ili na zahtev Upravnog odbora Crvenog krsta Srbije u slučaju da upravni odbor koji je dao saglasnost ne zatraži njegovo razrešenje.